1. Legi sil model repartiu sin tgei che vus haveis da mirar, pia en tgei tematica che vus daventeis experta ni expert. (lavur singula)

1. Ligia segl modèl repartgieu sen tge ca tei âs da vurdar, peia an tge tematica ca tei davaintas experta near expert. (lavur singula)

1. Lige segl model tgi vez survagnia, tge tgi vez da risguardar, damai an tge tematica tgi vusoters davantez experta u expert. (lavour singula)

1. Legè sül model scumpartieu sün che cha vus vais da guarder, dimena da che tematica cha vus dvantais experta u expert. (lavur individuela)

1. Legiai sül model scumparti sün che cha vus vais da guardar, dimena da che tematica cha vus dvantais experta o expert. (lavur individuala)


Tuttenina ei il scolast vegnius. El ha entschiet a sevilar cun Selina ed ha tarmess ella a casa. «Durmir sas ti era leu», ha el manegiau.

Tutanegna e igl surmester vagnieu. El â antschiet a savilar cun la Selina ad â tarmess ella a tgea. «Durmir sas tei ear là», â el managieu.

Tottanegna è nia igl sies scolast. El è nia vilo cun Selina ed ò tarmess a tgesa ella. «Durmeir post er lò», ò el managea.

Tuot in ün dandet es gnieu il magister. El es gnieu grit cun Selina e l'ho tramissa a chesa. «Durmir poust tü eir lo», ho el managio.

Tuot in ün dandet es gnü il magister. El es gnü grit cun Selina e tilla ha tramissa a chasa. «Durmir poust tü eir là», ha el manià.


2. Daventei experts ellas gruppas d'experts cun dar risposta allas damondas sil model. (lavur da gruppa: AAAA, BBBB, CCCC, DDDD)

2. Davantad experts an las grupas d'experts cun raspunder las amparadas segl modèl. (lavur da grupa: AAAA, BBBB, CCCC, DDDD)

2. Davante expertas ed experts ainten la gruppas cun rasponder allas dumondas segl model. (lavour da gruppa: AAAA, BBBB, CCCC, DDDD)

2. Dvantè perits illas gruppas d'experts cun respuonder a las dumandas sül model. (lavur in gruppas: AAAA, BBBB, CCCC, DDDD)

2. Dvantai perits illas gruppas d'experts cun respuonder a las dumondas sül model. (lavur in gruppas: AAAA, BBBB, CCCC, DDDD)


d) Lein ussa mirar sils agens texts e discutar quels en gruppas cun quater experts. Mintgin da vus daventa expert ni experta d'ina dallas suandontas tematicas e mira silsuenter cun quella marella sils texts che vegnan presentai:

d) Lagn ussa vurdar segls agens texts a discutar quels an grupas cun quater experts. Mintgegn da vus davainta experta near expert d'egna da las savundàntas tematicas a varda suainter cun quella mareala segls texts ca vignan preschantos:

d) Ossa vurdainsa segls agens texts e discutagn an gruppas cun quatter experts/expertas. Mintgigna e mintgign da vusoters davainta en'experta u en expert dad egna dallas suandontas tematicas e varda cun la marella segls texts tgi vignan preschentos.

d) Dainsa uossa ün sguard als egens texts e discutainsa quels in gruppas cun quatter experts. Minchün da vus dvainta experta u expert d'üna da las seguaintas tematicas. Guarda culla marella süls texts chi vegnan preschantos.

d) Dain uossa ün sguard als agens texts e discutain quels in gruppas cun quatter experts. Minchün da vus dvainta experta o expert d'üna da las seguaintas tematicas. Guarda culla marella süls texts chi vegnan preschantats.


• Per tgei drova ei curascha tenor Rut Plouda?

• Par tge dovr'igl tanor la Rut Plouda curascha?

• Pertge dovrigl curasch tenor Rut Plouda?

• Per che drouva que tenor Rut Plouda curaschi?

• Per che voula tenor Rut Plouda curaschi?


«Buobetta, nua eis cun tes patratgs?» La scolasta catapultescha Lea cun ses plaids anavos en stanza da scola. Inaga dapli siemia Lea. Ella siemia bunamein adina. Il pli savens schabegia quei tier la scolasta Nesina. Quei ei perquei che la scolasta tschontscha aschi plaun che Lea survegn sien schon suenter tschun minutas. Lu eis ei per ella bia pli bi da semiar e fantisar. Era sia tatta semiava adina en scola. Da quei raquenta la tatta savens, mo che la tatta veva buca ina scolasta, mobein in scolast. Mo lez era aschi in ravgiau che deva culla lingiala, sch'ins deva buc adatg. Perquei veva la tatta buca bugen il scolast. Nina ei cuntenza che la scolasta Nesina ei buc aschi ina nauscha. Ella ei semplamein ina scolasta che tschontscha memia plaun e memia lungurus. Mo quei ei aunc adina meglier ch'il scolast da sia tatta. Il bab da Nina ei ius fetg bugen a scola.

«Buabeta, noua es cugls teas patratgs?» La surmestra catapultescha la Lea cugls seas pleds anavos an la stànza da scola. Egn'ea daple sasiemgna la Lea. Ella sasiemgna bunameing adigna. Igl ple savens schabegia quegl tier la surmestra Neasina. Quegl e parquegl ca la surmestra bagliafa aschi plàn ca la Lea survean sien schon suainter tschentg minutas. Alura e'gl par ella blear ple bi da sasamgnear a fantisar. Ear sia tata sasamgneava adigna an scola. Da quegl raquenta la tata savens, me ca la tata veva betg egna surmestra, mobagn egn surmester. Mo lez eara aschei'egn rabgianto ca deva cun la lingeala, sch'ign deva betg adatg. Parquegl veva la tata betga bugent igl surmester. La Nina e cuntainta ca la surmestra Neasina e betg aschei'egna noscha. Ella e semplameing egna surmestra ca bagliafa megna plàn a megna lungurus. Mo quegl e ànc adigna miglier c'igl surmester da sia tata. Igl bab da la Nina e ieu fetg bugent a scola.

«Mattatscha, noua ist te cugls ties patratgs?» La scolasta catapultescha cugls sies pleds Lea anavos an stanza da scola. Puspe eneda sa semgia Lea. Ella sa semgia prest adegna. Igl pi savens capeta chegl tar la scolasta Nesina. Chegl è uscheia, perchegl tgi la scolasta discorra adegna schi  plang tgi Lea survign sien gio siva tschintg minutas. Alloura ègl per ella pi bel da sa simgier e fantisar. Er sia tatta sa simgiva adegna an scola. Da chegl rachinta la tatta savens, ma tgi la tatta veva betg ena scolasta, mabagn en scolast. Ma lez niva schi rabgianto tg'el dava cun la lingiera, sch'ins fascheva betg adatg. Perchegl veva la tatta betg gugent igl scolast. Nina è cuntainta tgi la scolasta Nesina è betg schi ena noscha. Ella è simplamaintg ena scolasta tgi baita mengia plang e mengia lungurous. Ma chegl è anc adegna migler tg'igl scolast da sia tatta. Igl bab da Nina è ia fitg gugent a scola.

«Chera matta, inua est cun tieus impissamaints?» La magistra catapultescha a Lea cun sia dumanda inavous in staunza da scoula. Lea s'insömgiaiva darcho üna vouta. Ella s'insömgia bod adüna. Il pü suvenz capita que tar la magistra Nesina. Ad es perque cha la magistra discuorra uschè plaun cha Lea survain sön già zieva tschinch minuts. Alura es que per ella bger pü bel da s'insömger e fantaser. Eir sia nona s'insömgiaiva adüna a scoula. Da que quinta la nona suvenz, be ch'ella nu vaiva üna magistra, ma ün magister. Ma quel d'eira ün filanto chi daiva cul linger, scha nu's faiva attenziun. Perque nu vaiva la nona gugent al magister. Nina es cuntainta cha la magistra Nesina nun es uschè üna noscha. Ella es simplamaing üna magistra chi discuorra plaun e memma lungurus. Ma que es aunch'adüna meglder cu il magister da sia nona. Il bap da Nina giaiva fich gugent a scoula.

«Chara matta, ingio est cun teis impissamaints?» La magistra catapultescha a Lea cun sia dumonda inavo in stanza da scoula. Lea sömgiaiva darcheu üna jada. Ella sömgia bod adüna. Il plü suvent capita quai pro la magistra Nesina. Quai es perquai cha la magistra discuorra uschè plan cha Lea survain sön fingià davo tschinch minuts. Lura esa per ella bler plü bel da sömgiar e fantisar. Eir sia nona sömgiaiva adüna a scoula. Da quai quinta la nona suvent, be ch'ella nu vaiva üna magistra, ma ün magister. Ma quel d'eira ün filantà chi daiva cul linger, schi nu's faiva attenziun. Perquai nu vaiva la nona jent al magister. Nina es cuntainta cha la magistra Nesina nun es uschè üna noscha. Ella es simplamaing üna magistra chi discuorra plan e massa lungurus. Ma quai es amo adüna meglder co il magister da sia nona. Il bap da Nina giaiva fich jent a scoula.


a) Tgei munta insumma 'surluvrar il text'? Legia quei che Romana Ganzoni di e resumescha il cuntegn da quei citat cun agens plaids.

a) Tge mùnta anzuma 'surluvrar igl text'? Ligia quegl ca la Romana Ganzoni gi a resumescha igl cuntegn da que zitat an agens pleds.

a) Tge monta ansomma surluvrar en text? Ligia chegl tgi Romana Ganzoni dei e resumescha igl cuntign da chel citat cun agens pleds.

a) Che significha insomma 'surlavurer il text'? Legia que cha Romana Ganzoni disch e resüma il cuntgnieu da quist citat cun egens pleds.

a) Che significha insomma 'surlavurar il text'? Legia quai cha Romana Ganzoni disch e resümescha il cuntgnü da quist citat cun agens pleds.


3. Currigi vossas rispostas cun agid dalla sligiaziun.

3. Curaged las vossas raspostas cun agid da la schliaziùn.

3. Currige las vossas raspostas cun ageid dalla schliaziun.

3. Corregè vossas respostas cun agüd da la soluziun.

3. Corregiai vossas respostas cun agüd da la soluziun.


f) Noda ussa en tiu minibook sut punct 5 en tgei domena (A, B, C ni D) che ti has fatg las pli grondas midadas cun surluvrar il text. Menziunescha era in tip pil futur.

f) Noda uss agl tieus minibook sut punct 5 an tge domena (A, B, C near D) ca tei âs fatg las ple gràndas midadas cun surluvrar igl text. Manzunescha ear egn tip pigl futur.

f) Noda aint igl ties minibook (nr. 5), an tge domena (A, B, C, D) tgi te ast fatg las pi bleras midadas. Noda er en tip pigl futur.

f) Nota uossa in tieu minibook suot il punct 5 in che domena (A, B, C u D) cha tü hest fat las pü grandas müdedas cun surlavurer il text. Do eir ün tip pel avegnir.

f) Nota uossa in teis minibook suot il punct 5 in che domena (A, B, C o D) cha tü hast fat ils plü gronds müdamaints cun surlavurar il text. Dà eir ün tip pel avegnir.


• A tgei tematica (A, B, C ni D) savess ins attribuir siu citat?

• A tge tematica (A, B, C near D) savess ign atribuir igl zitat?

• A tge tematica (A, B, C, D) ins savess attribueir chel citat?

• A che tematica (A, B, C u D) as pudess attribuir quist citat?

• A che tematica (A, B, C o D) as pudessa attribuir quist citat?


5. Lai leger la scolasta tiu text. Era siu resun ei impurtonts e gida tei d'optimar tiu text.

5. Le liger la surmestra igl tieus text. Ear igl sieus resùn e impurtànt a ta gida d'optimar igl tieus text.

5. Lascha liger la scolasta igl text. Er igl sies resung è impurtant e geida ad optimar igl ties text.

5. Lascha ler tieu text a la magistra. Eir sieu resun es important e't güda ad optimer tieu text.

5. Lascha leger teis text a la magistra. Eir seis resun es important e't güda ad optimar teis text.


L'emprema versiun da tiu text ei scretta. Per saver presentar alla fin in text da vaglia, stos ti segir surluvrar aunc ina ga el. Legia ils tips dils experts.

L'amprema versiùn digl text e screta. Par saver preschantar a la fegn egn text parschuadaint, stos tei ànc surluvrar el. Ligia igls tips digls experts.

L'amprema versiun digl ties text è scretga. Per aveir en text da vaglia, stost te igl surluvrar. Ligia igls tips.

La prüma versiun da tieu text es scritta. Per pudair preschanter a la fin ün bun text, il stust tü sgür surlavurer aunch'üna vouta. Legia ils tips da las expertas.

La prüma versiun da teis text es scritta. Per pudair preschantar a la fin ün bun text, til stoust tü sgür surlavurar amo üna jada. Legia ils tips da las expertas.


Legia l'intervista cun Dominique Caglia Dosch.

Ligia l'intervesta cun la Dominique Caglia Dosch.

Ligia l'intervista cun Dominique Caglia digl onn 2021.

Legia l'intervista cun l'autura surmirauna Dominique Caglia.

Legia l'intervista cun l'autura surmirana Dominique Caglia Dosch.


e) Surdei ussa il text surluvrau a vies scolast ni a vossa scolasta. Sche vus haveis fatg buna lavur, anfla il scolast ni la scolasta mo aunc singuls sbagls ni forsa schizun negins.

e) Surded uss igl text surluvro agl surmester near a la surmestra. Scha vus vez fatg bùna lavur, tgata el near ella me ànc singuls sbagls near forza schizund nigns.

e) Surde igl voss text alla scolasta. Schi la lavour è gartageda, alloura vess ella angal ple da cattar pacs sbagls u forsa perfign nigns.

e) Surdè uossa il text surlavuro a vos magister/a vossa magistra. Scha vus vais fat buna lavur, chatta il magister/la magistra be auncha singuls sbagls u forsa dafatta üngüns.

e) Surdat uossa il text surlavurà a vos magister/a vossa magistra. Scha vus vais fat buna lavur, chatta il magister/la magistra be amo singuls fals o forsa dafatta ingüns.


f) Noda el minibook treis sbagls che ti lesses dispet evitar naven dad uss.

f) Noda agl mini-book tres sbagls ca tei lessas absolutameing evitar davent dad ussa.

f) Noda aint igl ties minibook (nr. 6) treis sbagls tgi te vot evitar davent dad ossa.

f) Nota aint il minibook trais sbagls cha tü vulessast necessariamaing eviter da quinderinavaunt.

f) Nota aint il minibook trais fals cha tü lessast necessariamaing evitar da quinderinvia.


In bien text ei era corrects arisguard l'ortografia e la grammatica. Semetta ella rolla dil detectiv da sbagls ed eliminescha tons sco pusseivel.

Egn bùn text e ear corect partutgànt l'ortografeia a la gramatica. Sameta an la rola digl detectiv da sbagls ad eliminescha tànts sco pussevel.

En bung text è er correct arisguard l'ortografia e la grammatica. Ta metta ainten la rolla digl detectiv da sbagls ed eliminescha tants scu pussebel.

Ün bun text es eir correct a reguard l'ortografia e la grammatica. Metta't illa rolla dal detectiv da sbagls ed eliminescha ils pü bgers sbagls pussibels.

Ün bun text es eir correct a reguard l'ortografia e la grammatica. At metta illa rolla dal detectiv da fals ed eliminescha ils plü blers fals pussibels.


e) Fai igl exercezi che Lorenzo Polin propona per slargar igl intern dalla bucca.

e) Fe igl exerzezi c'igl Lorenzo Polin propona par schlargear igl intern da la buca.

e) Fasche igl exercezi tgi Lorenzo Polin propona per schlarger igl intern dalla bucca.

e) Fo l'exercizi cha Lorenzo Polin propuona per schlader la buocha.

e) Fa l'exercizi cha Lorenzo Polin propuona per schladar la bocca.


Jou prelig curaintameing a sainza incaps.

Ia prelitg fluidamaintg e sainza incaps.

Eau preleg mieu text in maniera fluida e sainza perder il chavazzin.

Eu preleg meis text in maniera fluida e sainza perder il chavazzin.


Lai ussa giudicar tiu conscolar ni tia conscolara tia prestaziun. El ni ella duei colurar tut tenor tia cumpetenza la part sut dils paliats.

Le ussa giuditgear igl tieus cunscular/la tia cunsculara la tia prestaziùn. El near ella de calurar tut tanor la tia cumpetenza la part sut digls piliets.

Lascha giuditgier la tia conscolara u igl ties conscolar la tia preschentaziun. El u ella duess colurar mintgamai la pagina da mang dretg digl codesch.

Lascha uossa güdicher tia prestaziun a tieu conscolar/tia conscolara. El/Ella dess culurir la part suot da las frizzas tenor tia cumpetenza da preler.

Lascha uossa güdichar tia prestaziun a teis conscolar/tia conscolara. El/Ella dess culurir la part suot da las frizzas tenor tia cumpetenza da preleger.


k) Cumparegliei ussa vos giudicaments e discutei leu, nua che vus essas buca stai dil medem meini.

k) Cumparagliead uss igls voss giudicamaints a discutad là, noua ca vus eassas betga stos digl madem meni.

k) Cumparagle la vossa valetaziun e vurde, noua tgi ischas peregna e noua betg.

k) Congualè uossa voss güdicats e discutè lo, inua cha vus nun essas stos dal listess avis.

k) Congualai uossa voss güdicats e discutai là, ingio cha vus nun eschat stats dal listess avis.


d) Tgei treis puncts ein impurtonts per leger clar e bein?

d) Tge tres puncts en impurtànts par liger cler a bagn?

d) Tge treis puncts èn impurtants per liger cler e net?

d) Chenüns trais puncts sun importants per preschanter bain ün text?

d) Chenüns trais puncts sun importants per preschantar bain ün text?


c) Nua drovan ins era aunc ina massa repetiziuns per migliurar la cumpetenza? Tgei exempel descriva Lorenzo Polin?

c) Noua dovr'ign ear ànc blearas repetiziùns par migliurar la cumpetenza? Tge exaimpel descriva igl Lorenzo Polin?

c) Noua ins dovra er bleras repetiziun per migliurar la cumpetenza? Tge exaimpel descreiva Lorenzo Polin?

c) Inua as drouva eir auncha bgeras repetiziuns per amegldrer la cumpetenza da ler? Che exaimpel descriva Lorenzo Polin?

c) Ingio as douvra eir amo bleras repetiziuns per amegldrar la cumpetenza da leger? Che exaimpel descriva Lorenzo Polin?


Jeu prelegel cul volumen adequat, a moda clara e bein capeivla.

Jou prelig cugl volumen adequat, a moda clera a bagn capevla.

Ia prelitg cugl volumen adequat, a moda clera e bagn tgapibla.

Eau preleg mieu text dad ot ed in maniera clera e bain chapibla.

Eu preleg meis text dad ot ed in maniera clera e bain chapibla.


i) Declara las suandontas expressiuns cun agens plaids:

i) Declara las savundàntas expressiùns cun agens pleds:

i) Daclera las suandontas expressiun cun agens pleds:

i) Declera las seguaintas expressiuns cun egens pleds:

i) Declera las seguaintas expressiuns cun agens pleds:


j) Prelegia ussa – integrond tut ils tips da Lorenzo – tiu text ad in conscolar. Giudichescha silsuenter tia cumpetenza cun colurar la part sura dils paliats.

j) Preligia ussa – integrànd tut igls tips digl Lorenzo – igl tieus text ad egn cunscular near ad egna cunsculara. Giuditgescha suainter tez la tia cumpetenza cun calurar la part sura digls piliets. Ple grànda ca tei vezas la tia cumpetenza, a daple digl piliet ca tei calureschas.

j) Preligia ossa – cun tot igls tips – ad ena conscolara u en conscolar. Giuditgescha la tia cumpetenza cun colurar la pagina da mang sanester digl codesch (da surangiu, daple tgi te colureschas e pi gronda è la cumpetenza).

j) Prelegia uossa tieu text ad ün conscolar u ad üna conscolara resguardand tuot ils tips da Lorenzo Polin. Güdichescha alura tia cumpetenza da preler cun der culur a la part sura da las frizzas.

j) Prelegia uossa teis text ad ün conscolar o ad üna conscolara resguardond tuot ils tips da Lorenzo Polin. Güdichescha lura tia cumpetenza da preleger cun dar culur a la part sura da las frizzas.


f) Tgei posiziun dil tgierp duess ins haver cun preleger?

f) Tge posiziùn digl tgierp duess ign ver cun preliger?

f) Tge posiziun da corp ins stuess aveir cun preliger?

f) Che posiziun dal corp es ideela per preschanter ün text?

f) Che posiziun dal corp es ideala per preschantar ün text?


b) Tgei ei tenor Lorenzo Polin impurtont en connex cun 'leger libramein'? Noda treis puncts ch'el declara.

b) Tge e tanor igl Lorenzo Polin impurtànt an conex cun 'Liger librameing'? Noda tres puncts c'el declarescha.

b) Tge è tenor Lorenzo Polin impurtant an connex cugl 'liger libramaintg'? Noda treis puncts.

b) Che es tenor Lorenzo Polin important in connex cun 'ler libramaing'? Nota trais puncts ch'el declera.

b) Che es tenor Lorenzo Polin important in connex cun 'leger libramaing'? Nota trais puncts ch'el declera.


l) Vulesses ti era esser in actur professiunal? Pertgei (buc)?

l) Fussas tei ear bugent actur professiunal? Partge (betg)?

l) Fissas te gugent en'actoura u en actour professiunal? Pertge (betg)?

l) Vulessast eir tü gugent esser ün'actura professiunela u ün actur professiunel? Perche (na)?

l) Lessast eir tü jent esser ün'actura professiunala o ün actur professiunal? Perche (brich)?


h) Tgei duess ins tenor Lorenzo Polin buca far duront preleger?

h) Tge duess ign tanor igl Lorenzo Polin betga far durànt preliger?

h) Tge fiss tenor Lorenzo Polin betg da far durant preliger?

h) Che nu's dess fer tenor Lorenzo Polin düraunt il preler?

h) Che nu's dessa far tenor Lorenzo Polin dürant il preleger?


a) Tgei ei impurtont, sch'ins vul preleger bein? Noda tut tias propostas sillas lingias.

a) Tge e impurtànt, sch'ign vut preliger bagn? Noda tut las tias propostas sen las lingias.

a) Tge è impurtant sch'ins vot preliger bagn? Noda tot las tias propostas.

a) Che es important, scha's voul preler bain ün text? Nota tuot tias propostas süllas lingias.

a) Che es important, schi's voul preleger bain ün text? Nota tuot tias propostas süllas lingias.


Jeu prelegel cun expressiun ed emoziuns e vegn aschia da tschaffar il public.

Jou prelig cun expressiùn ad emoziùns a riv ascheia da tschafar igl public.

Ia prelitg cun expressiun ed emoziuns e vign uscheia da tschiffer igl public.

Eau preleg mieu text in maniera expressiva ed emoziunela e poss uschè inchanter als audituors.

Eu preleg meis text in möd expressiv ed emoziunal e poss uschè inchantar als auditurs.


g) Mira ussa il rest dil video ensemen cun in conscolar ni ina conscolara. Fagei silmeins dus dils exercezis che Lorenzo Polin propona. Nudei tgeinins che vus haveis eligiu e rapportei da vossas experientschas.

g) Varda uss igl rest digl video anzemel cun egn cunscular near cun egna cunsculara. Faged seglmains dus digls exerzezis c'igl Lorenzo Polin propona. Nudad tge dus ca vus vez tscharnieu a raportad da las vossas experienztgas.

g) Vurde an dus igl rest digl video e fasche aglmanc dus exercezis tgi Lorenzo Polin propona. Nude tge tgi vez tscharnia e rapporte dallas vossas experientschas.

g) Guardè uossa il rest dal video insembel cun ün conscolar u üna conscolara. Fè almain duos dals exercizis cha Lorenzo Polin propuona. Notè ils duos exercizis cha vus vais tschernieu e rapportè da vossas experienzas.

g) Guardai uossa il rest dal video insembel cun ün conscolar o üna conscolara. Fat almain duos dals exercizis cha Lorenzo Polin propuona. Notai ils duos exercizis cha vus vais tschernü e rapportai da vossas experienzas.


Vul ti saver tgei ch'ins sto far per presentar in text a moda optimala? Mira il video e suonda ils tips dil profi.

Vol tei saver tge c'ign sto far par preschantar egn text a moda optimala? Varda igl video a savunda igls tips digl profi.

Scu preschentar en text a moda optimala? Varda igl video e suonda igls tips digl profi.

Voust tü savair che cha's stu fer per preschanter bain ün text? Guarda il video e segua ils tips dal profi.

Voust savair che chi's sto far per preschantar bain ün text? Guarda il video e segua ils tips dal profi.


• Eis ti cuntents cun tiu text? Pertgei (buc)?

• Es tei cuntaint/a cugl tieus text? Partge (betg)?

• Ist te cuntaint/cuntainta cugl ties text?

• Est tü cuntaint/cuntainta cun tieu text? Perche (na)?

• Est tü cuntaint/cuntainta cun teis text? Perche (brich)?


• Tgei ei per Göri Klainguti in bien text?

• Tge e pigl Göri Klainguti egn bùn text?

• Tge è per Göri Klainguti en bung text?

• Che es per Göri Klainguti ün bun text?


b) Rispunda ussa allas damondas sutvart.

b) Respundè uossa a las dumandas suotvart.

b) Respuondai uossa a las dumondas suotvart.


c) Legia il citat da Göri Klainguti e dai silsuenter risposta allas damondas.

c) Ligia igl zitat digl Göri Klainguti a raspunda suainter las amparadas.

c) Ligia igl citat da Göri Klainguti cun ageid digls pleds declaros giusot e rasponda allas dumondas.

c) Legia il citat da Göri Klainguti e respuonda alura a las dumandas.

c) Legia il citat da Göri Klainguti e respuonda lura a las dumondas.


• Tgi damogna tenor tiu manegiar il meglier tut las cumpetenzas che fan part dil process pretensius da scriver? Vida tgei vesan ins quei?

• Tgi dumogna tanor igl tieus managear igl miglier tut las cumpetenzas ca fan part digl prozess pratensius da scriver? Veda tge vez'ign quegl?

• Chi es tenor te il pü cumpetent in scriver ün text? Cu as muossa que?

• Chi es a teis avis il plü cumpetent o la plü cumpetenta in scriver ün text? Co as muossa quai?


• Tgei di ni schess la giuria sur da tiu text? Scriva in commentari pusseivel.

• Tge gi near gess la giureia digl tieus text? Scriva egn comentari pussevel.

• Tge schess ena giuria digl ties text? Screiva en commentar pussebel.

• Che disch u dschess la giuria da tieu text? Scriva ün commentar pussibel.

• Che disch o dschess la giuria da teis text? Scriva ün commentar pussibel.


• Tgi ha tenor tiu manegiar buca meritau sia medaglia? Pertgei buc?

• Tgi â tanor igl tieus managear betga marito la sia medaglia? Partge betg?

• Tgi da vusoters ò igl pi grond plascheir ve digl screiver?

• Chi nun ho tenor te merito üna medaglia? Perche na?

• Chi nun ha tenor tai merità üna medaglia? Perche brich?


• Tgei resta, sch'ins ha legiu tiu text? Fai ina supposiziun.

• Tge resta, sch'ign â ligieu igl tieus text? Fe egna suposiziùn.

• Tge resta sch'ins ò ligia igl ties text? Fò ena supposiziun.

• Che pensast, che at resta zieva avair let tieu text? Scriva duos frasas.

• Che pensast, che at resta davo avair let teis text? scriva duos frasas.


• Has ti era survegniu ina medaglia? Pertgei (buc)?

• Âs tei ear survagnieu egna medaglia? Partge (betg)?

• Ast te er survagnia ena medaglia? Pertge (betg)?

• Hest eir tü survgnieu üna medaglia? Perche (na)?

• Hast eir tü surgni üna medaglia? Perche (brich)?


• Eis ti d'accord culla repartiziun dallas medaglias? Pertgei (buc)?

• Es tei d'acord cun la repartiziùn da las medaglias? Partge (betg)?

• Ist te ancletg/ancletga cun la repartiziun dallas medaglias? Pertge (betg)?

• Est tü d'accord culla distribuziun da las medaglias? Perche (na)?


a) Prendei encunter sco classa las medaglias per vossa lavur.

a) Pranded ancùnter sco classa las medaglias par la vossa lavur prastada.

a) Pigle ancunter la medaglia per la vossa lavour.

a) Pigliè incunter las medaglias per voss texts.

a) Pigliai incunter las medaglias per voss texts.


Ti has encuretg ideas, formulau, surluvrau e presentau tiu text. Tgi ha fatg quei il meglier? Lein surdar il buccal e las medaglias.

Tei âs ancuretg ideias, formulo, surluvro a preschanto igl tieus text. Tgi â fatg quegl igl miglier? Lagn surdar igl bucal a las medaglias.

Vous vez tschartgea ideias e furmas e vez surluvro e preschento igls voss texts. Tgi ò fatg chegl igl migler? Surdagn damai igl butgal e las medaglias.

Tü hest tschercho idejas, formulo, surlavuro e preschanto tieu text. Chi ho fat que il meglder? Surdainsa dimena il bacher e las medaglias.

Tü hast tscherchà ideas, formulà, surlavurà e preschantà teis text. Chi ha fat quai il meglder? Lain surdar il bacher e las medaglias.


«Per me es ün bun text quel ch'eau legess svessa gugent e zieva l'avair let, am plaschess, scha'l text nu'm banduna dalum, anzi, sch'el am fess stüdger inavaunt. Forsa am fo la lectüra fer ün risulin u am do be ün bun sentimaint u forsa am fo'la eir clapper la rabgia, ma el (il text) vess da fer qualchosa cun me.»

«Par me e egn bùn text quel ca jou ligess mez bugent a suainter d'igl ver ligieu, mi plaschess igl, sch'igl text mi bandunass betga dalùnga, anzi, sch'el mi fagess studagear anavànt. Forza mi fa la lectura vagnir egn surir near mi dat me egn bùn santimaint near forza mi fa'la ear vagnir la rabgia, mo el (igl text) vess da far anzatge cun me.»

«Per me es ün bun text quel ch'eau legess svess gugent e zieva l'avair let am plaschess que, scha'l text nu'm banduna dalum, anzi, sch'el am fess stüdger inavaunt. Forsa am fo la lectüra fer ün risulin u am do be ün bun sentimaint u forsa am fo'la eir clapper la rabgia, ma el (il text) vess da fer qualchosa cun me.»

«Per mai es ün bun text quel ch'eu legess svessa jent e scha, davo l'avair let am plaschessa, scha'l text nu'm banduna subit, anzi, sch'el am fess stübgiar inavant. Forsa am fa la lectüra far ün risulin o am dà be ün bun sentimaint o forsa am fa'la eir tschüffer la rabgia, ma el (il text) vess da far alch cun mai.»


• A tgi havesses ti dau ina medaglia? E pertgei gest a quella persuna?

• A tgi vessas tei do egna medaglia? A partge gest a quella parsùna?

• A tgi vessas te do ena medaglia? Pertge gist a chella persunga?

• A chi vessast tü do üna medaglia? E perche güst a quella persuna?

• A chi vessast tü dat üna medaglia? E perche güsta a quella persuna?


Scriver ei la capacitad linguistica che ...

Scriver e la capazitad linguistica ca ...

Screiver è la capacitad linguistica tgi ...

Scriver es la capacited linguistica chi ...

Scriver es la capacità linguistica chi ...


La proxima gada scrivel jeu in text davart ...

La proxima geada scriv jou egn text davart ...

La proxima geda screiva en text davart ...

La prosma vouta scriv eau ün text davart ...

La prosma jada scriv eu ün text davart ...


c) Tgei ha plaschiu a ti il meglier en quei capetel? Daco gest quei?

e) Tge pass digl prozess da scriver e gartagieu igl miglier a tgei? Tgenegn â fatg a tgei igls ple grànds quitos? Partge?

c) Tge at ò plaschia igl migler ainten chel tgapetel? Pertge gist chegl?

e) Che pass dal process da scriver t'es gratagio il meglder? Chenün t'ho fat las pü grandas fadias? Perche?

e) Che pass dal process da scriver t'es gratià il meglder? Chenün t'ha fat las plü grondas fadias? Perche?


Das ganze Universum ist mein Schreibzimmer. Das Licht der Sterne meine Tinte.


g) Legia ils citats. Tgeinin descriva il meglier tiu meini davart il scriver? Translatescha el. Aschunta in agen citat che exprima tia experientscha cul scriver.

g) Ligia igls zitats. Tge zitat descriva igl miglier igl tieus meni davart igl scriver? Translatescha el. Aschunta sut egn agen zitat ca meta segl punct la tia experienztga cugl scriver.

g) Ligia igls citats. Tgenegns descreivan igl migler igl ties meini tgi pertotga igl screiver? Igls translatescha. Agiunta en agen citat tgi exprima la tia experientscha cugl screiver.

g) Legia ils citats suotvart. Chenün descriva il meglder tia opiniun davart il scriver? Tradüa'l. Agiundscha suotvart ün egen citat chi exprima tia experienza cul scriver.

g) Legia ils citats suotvart. Chenün descriva il meglder tia opiniun davart il scriver? Til tradüa. Agiundscha suotvart ün agen citat chi exprima tia experienza cul scriver.


f) Co ei tiu minibook gartegiaus? Eis el staus in bien accumpignader duront quei capetel? Pertgei?

f) Co e igl tieus mini-book gartagieu? E el sto egn bùn acumpagneader durànt que capetel? Partge ea/na?

f) Scu è igl ties minibook gartagea? At ò'l accumpagnea bagn durant chel tgapetel? Pertge?

f) Cu es gratagio tieu minibook? Es el sto ün bun accumpagneder düraunt quist chapitel? Perche schi/na?

f) Co es gratià teis minibook? Es el stat ün bun accumpagnader dürant quist chapitel? Perche schi/na?


h) Alla fin aunc entgins patratgs – cuort e pregnant.

h) A la fegn ànc anzaquànts patratgs – curt a pregnànt.

h) Alla fegn anc en pêr patratgs – curts e pregnants.

h) A la fin auncha ün pêr impissamaints – cuort e concis.

h) A la fin amo ün pêr impissamaints – cuort e concis.


Eau vuless gugent savair scriver scu ...


Schreibe kurz – und sie werden es lesen. Schreibe klar – uns sie werden es verstehen. Schreibe bildhaft – und sie werden es im Gedächtnis behalten.

Schreibe kurz – und sie werden es lesen. Schreibe klar – und sie werden es verstehen. Schreibe bildhaft – und sie werden es im Gedächtnis behalten.


Der erste Satz kann nicht geschrieben werden, bevor der letzte Satz geschrieben ist.


Schreiben ist leicht. Man muss nur die falschen Wörter weglassen.


b) Fai in rudi entuorn il matg che muossa il meglier con cuntents ni cuntenta che ti eis cun tiu text. Argumentescha tia valetaziun.

b) Fe egn rudi anturn igl matg ca preschainta igl miglier quànt cuntaint/cuntainta ca tei es cugl tieus text. Argumantescha la tia valitaziùn.

b) Fò en cres anturn chel matg tgi descreiva, quant cuntaint/cuntainta tgi te ist cun igl ties text. Argumentescha la tia valetaziun.

b) Fo ün rinch intuorn il püschel chi rapreschainta il meglder, quaunt cuntaint/cuntainta cha tü est cun tieu text. Argumantescha tia valütaziun.

b) Fa ün rinch intuorn il püschel chi rapreschainta il meglder, quant cuntaint/cuntainta cha tü est cun teis text. Argumantescha tia valütaziun.


Schreiben bedeutet mit Worten ein Bild zu malen oder zu zeichnen.


Solange ein Mensch ein Buch schreibt, kann er nicht unglücklich sein.


c) Tge â plaschieu a tgei igl miglier an que capetel? Partge gest quegl?

c) Che t'ho plaschieu il meglder in quist chapitel? Perche güst que?

c) Che t'ha plaschü il meglder in quist chapitel? Perche güsta quai?


Il process da scriver ei terminaus. Lein mirar anavos e reflectar la lavur duront quei capetel.

Igl prozess da scriver e fito. Lagn dar egn’iglieada anavos a reflectar la lavur an que capetel.

Igl process da screiver è a fegn. Vurdagn anavos e reflectagn la lavour tgi vagn fatg durant chel tgapetel.

Il process da scriver es a fin. Dainsa ün sguard inavous e reflettainsa la lavur cha nus vains fat in quist chapitel.

Il process da scriver es a fin. Dain ün sguard inavo e reflettain la lavur cha nus vain fat in quist chapitel.


(Flurin Bott da S-chanf, Annina Jenal da Savognin, Donata Ernst da Sagogn.)

(Flurin Bott da S-chanf, Annina Jenal da Savognin, Donata Ernst da Sagogn)


Che es il Pledpierla (nom ufficiel: Plema d'aur/Pledpierla)?

Che es il Pledpierla (nom ufficial: Plema d'aur/Pledpierla)?


Tgei ei la finamira da quella concurrenza?

Tge è la fegnameira da chella concurrenza?


Tgei san ins dir davart ils victurs e las victuras ultra da lur num e lur liug?

Tge san ign gir davart igls victurs a las victuras ultra da lur num a danunder c'els vignan?

Tge sast te dallas victouras e digls victours oter tg'igl nom e noua tgi stattan?

Che as po dir dals victurs e da las victuras oter cu ch'els haun nom ed inua ch'els staun?

Che as poja dir dals victurs e da las victuras oter co ch'els han nom ed ingio chi stan?


a) Discutei las suandontas damondas en classa.

a) Discutad las savundàntas amparadas an classa.

a) Discute las suandontas dumondas an classa.

a) Discutè las seguaintas dumandas in classa.

a) Discutai las seguaintas dumondas in classa.


Tedlei l'emissiun dad RTR e fagei ils pensums.

Tarlad l'emissiùn dad RTR a faged alura las leztgas.

Tadle l'emissiun da RTR e fasche igls pensums.

Tadlè l'emischiun da RTR e fè las lezchas.

Tadlai l'emischiun da RTR e fat las lezchas.


las pli grondas miserias da levar la damaun:  _

las ple gràndas misiergias da lavar la damàn:  _

las pi grondas difficultads da lavar la dumang:  _

las pü grandas difficulteds da ster sü la damaun:  _

las plü grondas difficultats da star sü a bunura:  _


Oz vegn il cudisch edius en varga 30 lungatgs e vendius pli che 100 milliuns gadas. El ei il cudisch cul pli grond success suenter la Bibla ed il Coran. Tgi che vul empruar sez da far in record e vegnir numnaus el cudisch da Guinness, sto s'annunziar tier la centrala a Londra. Tut las emprovas da records vegnan controlladas strentgamein e ston ademplir certs criteris. Aunc lu eis ei buca detg ch'ins vegni menziunaus ella proxima ediziun, cunquei ch'ils cudischs han mintg'onn in focus special ed ei ha semplamein buca plaz per tut ils records.

Oz vean igl cudesch edieu an passa 30 lungatgs a vandieu daple ca 100 miliùns geadas. El e igl cudesch cugl ple grànd suczess suainter la Bibla ad igl Coran. Tgi ca vut ampruvar sez da far egn record a vagnir numno agl cudesch da Guiness, sto s'anunztgear tier la zentrala a Londra. Tut las amprovas da records vignan controladas rigurusameing a ston adamplir gues criteris. Ànc alura e'gl betga getg c'ign vigni manzuno an la proxima ediziùn, cunquegl c'igls cudeschs ân mintg'on egn focus spezial a parquegl c'igl â semplameing betga plaz par tut igls records.

Oz vign igl codesch edia an passa 30 lungatgs e vandia daple tgi 100 milliuns gedas. El è igl codesch cugl pi grond success siva la Bibla ed igl Coran. Tgi tgi vot ampruar sez u sezza da far en record e neir numno aint igl codesch da Guinness, stò s'annunztgier alla centrala a Londra. Tot las amprovas da records vignan controlladas minuziousamaintg e ston adampleir tscherts criteris. E schizont alloura ègl betg detg tg'ins vigna menziuno ainten la proxima ediziun, cunchegl tg'igls codeschs on mintg'onn en focus spezial e perchegl tg'igl ò simplamaintg betg plaz per tot igls records.

Hoz vain il cudesch edieu in passa 30 linguas e vendieu pü cu 100 milliuns voutas. El es il cudesch cul pü grand success zieva la Bibgia e'l Coran. Chi chi voul pruver svess da fer ün record e gnir numno i'l cudesch da Guinness, stu s'annunzcher tar la centrela a Londra. Tuot las prouvas da records vegnan controlledas minuzchusamaing e stöglian accumplir tscherts criteris. E dafatta alura nun es que dit cha's vegna manzuno illa prosma ediziun, cunque cha'ls cudeschs haun minch'an ün focus speciel e cha que nun ho simplamaing na plazza per tuot ils records.

Hoz vain il cudesch edi in passa 30 linguas e vendü plü co 100 milliuns jadas. El es il cudesch cul plü grond success davo la Bibla e'l Coran. Chi chi voul provar svess da far ün record e gnir nomnà i'l cudesch da Guinness, sto s'annunzchar pro la centrala a Londra. Tuot las prouvas da records vegnan controlladas minuziusamaing e ston accumplir tscherts criteris. Ed eir lura nun esa dit chi's vegna manzunà illa prosma ediziun, cunquai cha'ls cudeschs han minch'on ün focus special e chi nun ha simplamaing na plazza per tuot ils records.


**per mintga plaid che ti has scret falliu stos ti quintar vitier 2 secundas

**par mintga pled ca tei âs scret falo stos tei quintar vetier 2 secundas

**per mintga pled tgi te ast scretg fallo stost chintar vetiers 2 secundas

**per mincha pled cha tü hest scrit fos stust tü quinter tiers 2 secundas

**per mincha pled cha tü hast scrit fos stoust tü quintar pro 2 secundas


Noda ils sinonims. Con ditg drovas? Fai la secunda e tiarza emprova mintgamai suenter ina pausa. Cuarcla las colonnas che ti has gia empleniu e mira con pli sperts che ti eis.

Noda igls sinonims. Quànt gî dovras? Fe la savunda a tearza amprova mintgame suainter egna possa. Cuvearta las colonas ca tei âs amplanieu a varda quànt ple speart ca tei es.

Noda igls sinonims ainten la colonna igl pi dretg. Quant dei dovras? Fò ena sagonda e terza amprova siva ena curta pôssa. Cuata las colonnas tgi te ast gio amplania e varda, quant spert/sperta tgi te ist.

Nota ils sinonims. Quaunt lönch drouvast? Fo üna seguonda e terza prouva zieva üna cuorta posa. Cuverna las culuonnas cha tü hest già implieu e guarda, quaunt svelt/svelta cha tü est.

Nota ils sinonims. Quant lönch douvrast? Fa üna seguonda e terza prouva davo üna cuorta posa. Cuverna las culuonnas cha tü hast fingià impli e guarda, quant svelt/svelta cha tü est.


d) Tgi da vossa classa ha quei record? En tgei duas domenas has ti il record en classa? Noda quellas sillas lingias alla fin.

d) Tgi da la vossa classa â que record? An tge duas domenas âs tei igl record an classa? Noda quellas sen la lingia a la fegn.

d) Tgi dalla vossa classa ò chel record? Noua ast te igl record an classa? Noda dus digls ties records sen la lengia alla fegn.

d) Chi da vossa classa ho quist record? Inua hest tü il record in classa? Nota duos da tieus records süllas lingias suotvart.

d) Chi da vossa classa ha quist record? Ingio hast tü il record in classa? Nota duos da teis records süllas lingias suotvart.


L'idea d'edir in tal cudisch ei vegnida da Sir Hugh Beaver, il menader dalla bieraria Guinness da gliez temps. El era staus hosp sin ina catscha d'utschals. Ils catschadurs havevan buca gartegiau la noda e sittau sper enzacons utschals ora. Ils catschadurs han giu marveglias tgeinin che seigi il pli spert utschi dall'Europa. Cunquei ch'els han buc anflau quellas indicaziuns els cudischs existents, han els giu l'idea da rimnar records e publicar quels en in cudisch.

L'ideia d'edir egn tal cudesch e vagnida digl Sir Hugh Beaver, igl manader da la bieraria Guinness da lez tains. El eara sto giast sen egna tgatscha d'utscheals. Igls catschadurs vevan betga tutgieu la noda a vevan sagito sper anzaquànts utscheals or. Igls catschadurs ân gieu marveglias tgenegn ca segi igl ple speart utschi da l'Europa. Cunquegl c'els ân betga cato quellas indicaziùns agls cudeschs existaints, ân els gieu l'ideia da rimnar records a publitgear quels an egn cudesch.

L'ideia d'edeir en tal codesch ò gia Sir Hugh Beaver, igl manader dalla bierareia Guinness da lez taimp. El era sto giast d'ena tgatscha d'utschels. Igls catscheders vevan pero betg miro bagn e tratg per gronda part dasperas. Els èn perchegl sa dumandos, tge utschel tgi seia igl pi spert dall'Europa. Damai tg'els on betg catto chellas infurmaziuns an codeschs existents, onigl gia l'ideia da rimnar records ed igls publitgier ainten en codesch.

L'ideja d'edir ün tel cudesch ho gieu Sir Hugh Beaver, il mneder da la bieraria Guiness da quel temp. El d'eira sto giast ad üna chatscha d'utschels. Ils chatscheders nu vaivan però miro fich bain e trat per granda part speravi. Ils chatscheders s'haun perque dumandos che utschè chi saja il pü svelt da l'Europa. Siand ch'els nun haun chatto quellas infurmaziuns in cudeschs existents, haun els gieu l'ideja da ramasser records e publicher quels in ün cudesch.

L'idea d'edir ün tal cudesch ha gnü Sir Hugh Beaver, il manader da la bieraria Guiness da quel temp. El d'eira stat giast ad üna chatscha d'utschels. Ils chatschaders nu vaivan però mirà fich bain e trat per gronda part speravia. Ils chatschaders s'han perquai dumandats che utschè chi saja il plü svelt da l'Europa. Siond ch'els nun han chattà quellas infuormaziuns in cudeschs existents, han els gnü l'idea da ramassar records e publichar quels in ün cudesch.


c) Forsa sas ti aunc taccar in maletg vitier.

c) Forza sas tei ànc tatgear egn maletg vetier.

c) Forsa post anc tatger aint en maletg adatto.

c) Forsa poust tü auncha tacher aint ün purtret adatto.

c) Forsa poust tü amo tachar aint ün purtret adattà.


b) Descriva il record e presenta el a tes conscolars. Declara era pertgei che tiu plaid va bein a prau cul record.

b) Descriva igl record a preschainta el agls teas cunsculars. Declara ear partge c'igl tieus pled va bagn a pro cugl record.

b) Descreiva igl record ed igl preschainta allas tias conscolaras ed agls ties conscolars. Daclera er, pertge tg’igl ties pled vo bagn a pro cugl record.

b) Descriva il record e preschainta quel a tieus conscolars. Declera eir perche cha tieu pled s'affo cul record.

b) Descriva il record e preschainta quel a teis conscolars. Declera eir perche cha teis pled s'affa cul record.


Pli spert, pli grond e pli special, quei fascinescha! Dapi igl onn 1955 dat ei in cudisch che rimna records, il cudisch da records da Guinness. Sper prestaziuns maximalas vegnan publicai mintg'onn records stuorns, da quels che fan rir, scurlar il tgau ni forsa schizun in tec snuezi.

Ple speart, ple grànd a ple spezial, quegl faszinescha! Davent digl on 1955 dat igl egn cudesch ca remna records, igl cudesch da records da Guinness. Sper prestaziùns maximalas vignan publitgieus mintg'on records sturns, da quels ca fan rir, scurlar igl tgieu near forza schizùnd ampo schnuezi.

Pi spert, pi grond e pi spezial, chegl fascinescha! Siva digl 1955 dattigl en codesch tgi rimna records, igl codesch da records da Guinness. Sper prestaziuns maximalas vignan publitgias mintg'onn records da nar, da chels tgi fon reir, scassar la testa u forsa perfign en po snuezi.

Pü svelt, pü grand e pü speciel, que fascinescha! Daspö il 1955 do que ün cudesch chi ramassa records, il cudesch da records da Guinness. Sper prestaziuns maximelas vegnan publichos minch'an records nars, da quels chi faun rir, sgualatter il cho u forsa perfin ün pô schnuizi.

Plü svelt, plü grond e plü special, quai fascinescha! Daspö il 1955 daja ün cudesch chi ramassa records, il cudesch da records da Guinness. Sper prestaziuns maximalas vegnan publichats minch'on records nars, da quels chi fan rier, sguassar il cheu o forsa perfin ün pa schnuizi.


a) Sfeglia el cudisch da Guinness ni enquera egl internet in record che va a prau cun in dils suandonts plaids.

a) Sfiglia agl cudesch da Guinness near anquiera agl internet egn record ca va a pro cun egn digls savundànts pleds.

a) Sfiglia aint igl codesch da Guinness u tschertga aint igl internet en record tgi vo a pro cun egn digls suandonts pleds.

a) Sföglia i'l cudesch da Guinness u tschercha i'l internet ün record chi s'affo cun ün dals seguaints pleds.

a) Sföglia i'l cudesch da Guinness o tschercha i'l internet ün record chi s'affa cun ün dals seguaints pleds.


*per mintga sbagl da cuntegn (plaid che ti has buc anflau/falliu plaid) stos ti quintar

*par mintga sbagl da cuntegn (pled ca tei âs betga cato/falo pled) stos tei quintar

*per mintga sbagl da cuntign (pled tgi te ast betg catto u pled tgi vo betg a pro) stost

*per mincha sbagl da cuntgnieu (pled cha tü nun hest chatto/pled scrit sbaglio) stust tü

*per mincha fal da cuntgnü (pled cha tü nun hast chattà/pled scrit fos) stoust tü


Segir e franc enconuscheis vus il cudisch da records da Guinness. Descrivi l'illustraziun en classa. Legi lu il text e fagei ils pensums.

Siir a frànc ancunaschez vus igl cudesch da records da Guinness. Descrived l'ilustraziùn an classa. Liged alura igl text a faged las leztgas.

Per franc cunaschez igl codesch da records da Guinness. Descrive l’illustraziun an classa. Lige alloura igl text e fasche igls pensums.

Tü cugnuoschast sgür il cudesch da records da Guinness. Legia il text e fo las lezchas.

Tü cugnuoschast sgür il cudesch da records da Guinness. Legia il text e fa las lezchas.


a) Fagei in mindmap cullas informaziuns principalas dils auturs e dallas auturas. Discutei ellas en classa.

a) Remna an furma d'egn mind-map las infurmaziùns prinzipalas digls auturs a da las auturas. Discutad alura ellas an classa.

a) Ramassa las infurmaziuns principelas dals autuors e da las auturas in fuorma d'üna mindmap. Discutè quellas alura in classa.

a) Ramassa las infuormaziuns principalas dals auturs e da las auturas in fuorma d'üna mindmap. Tillas discutai lura in classa.


b) Tgei havesses ti detg, sche ti fusses vegnida dumandada da rispunder a quellas treis damondas? Noda tes patratgs. Rimnei lu las rispostas dall'entira classa e cumpletei cun quellas il mindmap.

b) Tge vessas tei getg, scha tei fussas vagnieu/vagnida dumandada da raspunder quellas tres amparadas? Noda igls teas patratgs. Rimnad alura las raspostas da l'antiera classa a cumpletad cun quellas igl mind-map.

b) Tge vessas te detg, schi te vessas gia da rasponder a chellas treis dumondas? Noda igls ties patratgs. Rimna las raspostas dall'antiera classa e cumplettescha igl mindmap.

b) Che vessast tü dit, scha tü füssast gnieu dumando/gnida dumandeda da respuonder a quistas trais dumandas? Nota tieus impissamaints. Ramassè alura las respostas da tuot la classa e cumplettè'las cun quellas illa mindmap.

b) Che vessast tü dit, scha tü füssast gnü dumandà/gnüda dumandada da respuonder a quistas trais dumondas? Nota teis impissamaints. Ramassai lura las respostas da tuot la classa e tillas cumplettai cun quellas illa mindmap.


Tedlei bein tgei che differents auturs e differentas auturas raquentan davart il scriver. Fagei suenter ils pensums.

Tarlad bagn tge ca diferaints auturs a diferaintas auturas raquentan davart igl scriver. Faged alura las leztgas.

Tedla bagn, tge tgi differentas autouras e differents autours deian davart igl screiver. Fò igls pensums.

Tadlè bain che cha differentas auturas e differents autuors quintan davart il scriver. Fè alura las lezchas.

Tadlai bain che cha differentas auturas e differents auturs quintan davart il scriver. Fat lura las lezchas.


4. Vinavon bia plievgia els cuolms. Las temperaturas muntan cun agid dil favugn sin 15 grads ella regiun da Cuera ed il cunfin da nulla grads ei sin 3'000 meters.

4. Anavànt bleara plievgia agls cualms. Las temperaturas muntan cun agid digl favugn sen 15 grads an la regiùn da Cuira ad igl cunfegn da nula grads e sen 3'000 meters.

4. Venavant blera plievgia ainten las muntognas. Las temperaturas creschan cun ageid digl favogn a 15 grads ainten la regiun da Coira ed igl cunfegn da nolla grads è sen 3000 meters.

4. Inavaunt bgera plövgia illas muntagnas. Las temperaturas muntan cun agüd dal favuogn a 15 gros illa regiun da Cuira ed il cunfin da nolla gros es sün 3'000 meters.

4. Inavant blera plövgia illas muntognas. Las temperaturas muntan cun agüd dal favuogn a 15 grads illa regiun da Cuoira e'l cunfin da nolla grads es sün 3'000 meters.


• Tgeinina ei vossa preferientscha generala: litteratura ni texts da diever? Explichei vossa decisiun.

• Tge preferez vus an general: literatura near texts da diever? Declarad la vossa dezisiùn.

8. Tge preferiz vous an general: litteratura u texts d'adiever? Explitge igl voss meini.

• Che preferis vus in generel: texts litterars u texts d'adöver? Declarè perche.

• Che preferis vus in general: litteratura o texts d'adöver? Perche?


1. Cun quei san ins exprimer en ina gasetta igl agen meini.

1. Cun quegl san ign exprimer an egna giaseta igl agen meni.

1. Cun chegl ins so exprimer ainten ena gasetta igl agen meini.

1. Que fo üna schurnalista p.ex. cun ün sportist.

1. Quai fa üna schurnalista p.ex. cun ün sportist.


c) Fai la cruschera e declara il plaid da sligiaziun en connex culla tematica.

c) Fe igl legn an crusch a declara igl pled da schliaziùn an conex cun la tematica.

c) Fò igl angiavign e daclera igl pled da schliaziun an connex cun la tematica.

c) Fo l'ingiuvinera e declera il pled da soluziun in connex culla tematica.

c) Fa l'ingiavinera e declera il pled da soluziun in connex culla tematica.


• Tgei cumpetenzas drovan ins per saver scriver bein texts da diever?

• Tge cumpetenzas dovr'ign par saver scriver bagn texts da diever?

6. Tge cumpetenzas ins dovra per saveir screiver bagn texts d'adiever?

• Che cumpetenzas as drouva per savair scriver bain texts d'adöver?

• Che cumpetenzas as douvra per savair scriver bain texts d'adöver?


c) In text da diever ha la finamira d'informar. Noda sutvart treis informaziuns che ti survegns duront leger quei artechel.

c) Egn text da diever â la fegnamira d'infurmar. Noda tres infurmaziùns ca tei surveans durànt liger que artetgel.

c) En text d'adiever ò la fegnameira d’infurmar. Noda sotvart treis infurmaziuns tgi te survignst cun liger igl artetgel.

c) Ün text d'adöver ho il böt d'infurmer. Nota suotvart trais infurmaziuns cha tü survainst cun ler quel artichel.

c) Ün text d'adöver ha il böt d'infuormar. Nota suotvart trais infuormaziuns cha tü survainst cun leger quel artichel.


7. Quei ei enzatgei ufficial che fixescha las reglas che valan en nossa societad.

8. Quegl e anzatge ufizial ca fixescha las reglas ca valan an la nossa sozietad.

7. Chegl è ensatge uffizial tgi fixescha las reglas tgi valan ainten la nossa societad.

5. Que es qualchosa ufficiel chi fixescha las reglas chi velan in nossa societed.

5. Quai es alch ufficial chi fixescha las reglas chi valan in nossa società.


d) In artechel da gasetta astga sebasar mo sin informaziuns correctas. Co ha la schurnalista ni il schurnalist procurau per las informaziuns per saver scriver quei artechel? Noda duas vias pusseivlas.

d) Egn artetgel da giaseta dastga sabasar me sen infurmaziùns corectas. Co â la schurnalista near igl schurnalist procuro par las infurmaziùns par saver scriver que artetgel? Noda duas veias pussevlas.

d) En artetgel da gasetta stò sa basar sen infurmaziuns correctas. Scu è igl schurnalist nia/la schurnalista neida allas infurmaziuns per saveir screiver chel artetgel? Noda dus veias pusseblas.

d) Ün artichel da giazetta as stu baser be sün infurmaziuns correctas. Cu es gnida la schurnalista e cu es gnieu il schurnalist a las infurmaziuns per savair scriver quist artichel? Nota duos vias pussiblas.

d) Ün artichel da gazetta as sto basar be sün infuormaziuns correctas. Co es gnüda la schurnalista  o co es gnü schurnalist a las infuormaziuns per savair scriver quist artichel? Nota duos vias pussiblas.


Ina gronda purschida da texts da diever anflas ti ellas gasettas dil di. Va alla tscherca d'in exemplar actual e fai ils pensums sutvart.

Egna grànda purschida da texts da diever tgatas tei an las giasetas digl gi. Va a la tscheartga d'egn exemplar actual a fe las leztgas sutvart.

Ena gronda purscheida da texts d'adiever cattas te ainten las gasettas digl de. Vo alla tschertga d'en exemplar actual e fò igls exercezis sotvart.

Üna granda spüerta da texts d'adöver chattast tü illas giazettas dal di. Vo in tschercha d'ün exempler actuel e fo las lezchas suotvart.

Üna gronda spüerta da texts d'adöver chattast tü illas gazettas dal di. Va in tschercha d'ün exemplar actual e fa las lezchas suotvart.


3. Duas jamnas era el cheu, la sora veva confirmau gliez oz endamaun. E pér oz veva el remarcau ch'il letg sper el era occupaus. 'Robert', veva siu vischin detg sut vusch, cu el veva dumandau co el hagi num. Dapi lu veva l'auter fatg ni hau ni mau ed el era gnanc propi segirs buc, sche siu vischin sappi insumma siu lungatg.

3. Duas eandas ear'el qua, la sora veva cunfirmo gliez ozandamàn. Per oz vev'el remartgieu c'igl litg sper el eara ocupo. 'Robert', veva igl sieus vaschegn getg sut vusch, cur c'el veva amparo co el vegi num. Davent d'alura veva l'oter fatg ni hau ni mau ad el eara gnànc propi siir, sch'igl sieus vaschegn setgi anzuma bagliafar igl sieus lungatg.

3. Dus gedas l'emda era'l cò, chegl veva confirmo la sora ozandumang. E pir oz veva'l remartgea tg'igl letg dasper el era occupo. 'Robert', veva detg igl sies vaschign sottavousch, cura tg'el veva dumando, scu tg'el vegia nom. Siva da chegl ò l'oter betg fatg flep ed el era mianc propi sieir, sch'igl sies vaschign saptga ansomma igl sies lungatg.

3. Duos voutas l'eivna d'eira el cò, que vaiva confermo la sour hoz a bunura. E pür hoz vaiva el remarcho cha'l let sper el d'eira occupo. 'Robert', vaiva dit sieu chantunais suot vusch, cur ch'el vaiva dumando, cu ch'el hegia nom. Daspö alura nu vaiva l'oter fat bau ed el nu d'eira niauncha propi sgür, scha sieu chantunais sapcha insomma sia lingua.

3. Duos jadas l'eivna d'eira el quia, quai vaiva confermà la sour hoz a bunura. E pür hoz vaiva el remarchà cha'l let sper el d'eira occupà. 'Robert', vaiva dit seis vaschin suot vusch, cur ch'el vaiva dumandà, co ch'el haja nom. Daspö lura nu vaiva l'oter fat bau ed el nu d'eira gnanca propa sgür, scha seis vaschin sapcha insomma sia lingua.


13. Quella fas ti per saver tgei che ti stos tut far ni cumprar en.

14. Quella fas tei par saver tge ca tei stos tut far near cumprar aint.

13. Chella fast te per saveir, tge tgi te stost far u cumprar aint.

11. Quella fest tü per savair che cha tü stust fer u cumprer aint.

11. Quella fast tü per savair che cha tü stoust far o cumprar aint.


• Nua anfleis vus texts da diever en vies mintgadi?

• Noua cataz vus texts da diever agl voss mintgagi?

4. Noua cattez vous texts d'adiever aint igl voss mintgade?

• Inua chattais vus texts d'adöver in vos minchadi?

• Ingio chattais vus texts d'adöver in vos minchadi?


e) Fuss schurnalist/a era ina professiun che plaschess a ti? Pertgei (buc)?

e) Fuss schurnalist/a ear egna professiùn ca plaschess a tgei? Partge (betg)?

e) Fiss schurnalist/schurnalista er en mastier tgi plaschess a tè? Pertge (betg)?

e) Füss eir tü gugent schurnalist/schurnalista? Perche (na)?

e) Füssast eir tü jent schurnalista o schurnalist? Perche (brich)?


2. Arver igl uvierchel dil tschetschapuorla. Prender il satget da rumien ord la fixaziun. Mirar, sch'ei ha egl intern dil satget caussas ch'ein vegnidas tschitschadas en senza vuler (clavs, cliniez, muneida) ed allontanar lezzas avon che dismetter il satget. Controllar, sch'il filter sto medemamein vegnir remplazzaus. Montar il niev satget e serrar igl uvierchel dil tschetschapuorla.

2. Earver igl uviercel digl tschetschapulvra. Prender igl satget da rumient ord la fixaziùn. Vurdar sch'igl â agl intern digl satget tgossas c'en vagnidas tschitscheadas aint sainza ler (clavs, cliniez, muneda) ad alontanar lezas avànt ca dischmeter igl satget. Controlar, sch'igl filter sto mademameing vagnir ramplazo. Montar igl nov satget a sarar igl uviercel digl tschetschapulvra.

2. Darveir igl viertgel digl tschitschapolvra. Piglier igl satg da polvra or dalla fixaziun. Vurdar, sch'igl ò aint igl satg objects tgi èn nias tschitschias aint sainza vuleir (clavs, ornamaint, muneida) e piglier or chels, avant tgi dismetter igl satg. Controllar, sch'igl filter stò eventualmaintg neir ramplazzo. Fixar igl nov satg e sarar igl viertgel digl tschitschapolvra.

2. Avrir il vierchel dal tschütschapuolvra. Piglier our il sach da puolvra. Guarder, scha que ho aint il sach ogets chi sun gnieus tschütschos aint sainza vulair (clevs, clinöz, munaida) e piglier our quels, aunz cu alluntaner il sach. Controller, scha'l filter stu magari gnir rimplazzo. Fixer il nouv sach e serrer il vierchel dal  tschütschapuolvra.

2. Drivir il vierchel dal tschütschapuolvra. Tour oura il sach da puolvra. Verer, schi'd ha aint il sach ogets chi sun gnüts tschütschats aint sainza vulair (clavs, clinöz, munaida) e tour oura quels, avant co dismetter il sach. Controllar, scha'l filter sto magara gnir rimplazzà. Fixar il nouv sach e serrar il vierchel dal tschütschapuolvra.


9. Quei tarmettas ti a tes amitgs per envidar els a tia fiasta da natalezi.

10. Quel tarmetas tei agls teas amitgs par anvidar els a la tia feasta da natalezi.

7. Que tramettast tü a tias amias ed a tieus amihs per invider a tuottas e tuots a tia festa d'anniversari.

7. Quai tramettast tü a tias amias ed a teis amis per invidar a tuottas e tuots a tia festa d'anniversari.


• E tgei ei impurtont, sch'ins vuless haver success cun scriver litteratura?

• Tge e impurtànt, sch'ign less ver suczess cun scriver literatura?

7. Tge è impurtant, sch'ins vot aveir success cun screiver litteratura?

• E che es important, scha's vuless avair success cun scriver litteratura?

• E che es important, schi's less avair success cun scriver texts litterars?


10. Quei ei in formular che cuntegn bia damondas.

11. Quegl e egn formular ca cuntegna blearas amparadas.

10. Chegl è en formular tgi cuntigna bleras dumondas.

8. Que es ün formuler chi cuntegna bgeras dumandas.

8. Quai es ün formular chi cuntegna bleras dumondas.


• Tgei sorts da texts enconuscheis vus il meglier? Danunder?

• Tge sorts da texts ancunaschez vus igl miglier? Danunder?

1. Tge sorts da text cunaschez vous igl migler? Danonder?

• Che sorts da text cugnuschais vus il meglder? Dinuonder?

• Che sorts da text cugnuschais vus il meglder? Dingionder?


g) Litteratura ni text da diever? Muossa, sche ti enconuschas la differenza. Marchescha ils texts cun L (=litteratura) ni cun D (=text da diever) e noda il num dalla sort da texts.

g) Literatura near text da diever, ancanuschas tei la diferenztga? Marcescha igls texts cun L (=literatura) near cun D (=text da diever) a noda igl num da la sort da texts.

g) Litteratura u text d'adiever? Mossa, schi te canoschas la differenza. Marchescha igls texts cun L (= litteratura) u cun A (= text d'adiever) e noda igl nom dalla sort da text.

g) Litteratura u text d'adöver? Muossa, scha tü cugnuoschast la differenza. Markescha ils texts cun L (=litteratura) u cun A (=text d'adöver) e nota il nom da la sort da text.

g) Litteratura o text d'adöver? Muossa, scha tü cugnuoschast la differenza. Markescha ils texts cun L (=litteratura) o cun A (=text d'adöver) e nota il nom da la sort da text.


h) Scriva ti ussa in text da silmeins treis construcziuns en ina sort da texts che ti elegias. Prelegia silsuenter il text alla classa e lai lignar ils conscolars da tgei sort ch'ei setracta.

h) Scriva tei uss egn text da seglmains tres construcziùns an egna sort da texts ca tei tschearnas. Preligia suainter igl text a la classa a le angiavinar igls cunsculars da tge sort text c'igl satracta.

h) Screiva te ossa en text d'aglmanc treis construcziuns ainten ena sort da text tgi te tschernas. Preligia alloura igl text alla tia classa e lascha angivinar las tias conscolaras ed igls ties conscolars, da tge sort da text tgi sa tracta.

h) Tscherna uossa üna sort da text. Scriva svess ün text d'almain trais frasas. Prelegia alura il text a tia classa e lascha ingiuviner a tieus conscolars ed a tias conscolaras da che sort da text cha que as tratta.

h) Tscherna uossa üna sort da text e scriva svess ün text d'almain trais frasas. Prelegia lura il text a tia classa e lascha ingiaviner a teis conscolars ed a tias conscolaras da che sort da text chi's tratta.


a) Anfla las dudisch sorts da texts ella salata da bustabs ed attribuescha ellas alla dretga categoria.

a) Tgata las dudesch sorts da texts an la salata da bustabs ad atribuescha ellas a la dretga categoreia.

a) Catta las dodesch sorts da text ainten la salata da bustabs (ainten la verticala, horizontala e diagonala) ed attribuescha chellas alla dretga categoria.

a) Chatta las dudesch sorts da text illa salata da custabs ed attribuescha quellas a la dretta categoria.

a) Chatta las dudesch sorts da text illa salata da custabs ed attribuischa quellas a la dretta categoria.


5. Quei ston ins savens emplenir per dar informaziuns sur da sesez.

6. Quegl ston ign savens amplanir par dar infurmaziùns sur da sasez.

5. Chegl ins stò savens amplaneir per dar infurmaziuns da sasez/sasezza.

3. Que as stu suvenz implir per der infurmaziuns da se stess.

3. Quai as stoja suvent implir per dar infuormaziuns da sai svess.


b) Igl artechel ei buca screts explicitamein per affons e cuntegn perquei segir era plaids ni expressiuns ch'ein per tei grevas da capir. Noda duas da lezzas ord il text e s'informescha (cun vocabularis ni cun dumandar ina persuna carschida) tgei che quellas expressiuns vulan dir.

b) Igl artetgel e betga scret explizitameing par unfànts a cuntegna parquegl siir ear pleds near expressiùns c'en par te greavs da capir. Noda duas leztgas or digl text, s'infurmescha (cun vocabularis near cun amparar egna parsùna carschida) tge ca quellas expressiùns vutan gir.

b) Igl artetgel è betg scretg explicitamaintg per unfants e cuntigna perchegl per franc er pleds u expressiuns tgi èn difficilas da tgapeir per tè. Noda dus da chellas expressiuns tgi cumparan aint igl artetgel e t'infurmescha (cun ageid da dicziunaris u cun dumandar ena persunga carscheida), tge tgi chellas expressiuns viglian deir.

b) L'artichel nun es scrit explicitamaing per iffaunts e cuntegna perque sgür eir pleds u expressiuns chi sun difficilas d'incler per te. Nota duos da quellas expressiuns chi vegnan avaunt aint il artichel e infurmescha't (cun agüd da dicziunaris u cun dumander ad üna persuna creschida) che cha quellas expressiuns vöglian dir.

b) L'artichel nun es scrit explicitamaing per uffants e cuntegna perquai sgür eir pleds o expressiuns chi sun difficilas d'incleger per tai. Nota duos da quellas expressiuns chi vegnan avant aint il artichel e t'infuorma (cun agüd da dicziunaris o cun dumandar ad üna persuna creschüda) che cha quellas expressiuns vöglian dir.


• Tgeininas haveis vus sezs era gia scret? Per tgei intent?

• Tgenegnas vez vus sezs ear schon scret? Par tge intent?

3. Tgenegnas vez er vous gio scretg? Per tge scopo (intenziun)?

• Che sorts da text vais eir vus già scrit? Cun che intent?

• Che sorts da text vais eir vus fingià scrit? Cun che intent?


11. Quella dat informaziuns davart l'aura.

12. Quella dat infurmaziùns davart l'ora.

9. Quella dà infuormaziuns davart l'ora.


Ins sa parter texts en duas categorias. L'emprema categoria cumpeglia la litteratura. Ei setracta da historias inventadas che neschan dalla fantasia ed han la finamira da delectar e fascinar. L'autra categoria ein ils texts da diever. Els cuntegnan fatgs ch'ins sa cumprovar ed ein en emprema lingia cheu per informar ed explicar.

Ign sa partgir texts an duas categoreias. L'amprema categoreia cumpeglia la literatura. Igl satracta d'istorgias invantadas ca neschan an la fantaseia a c'ân la fegnamira da delectar a faszinar. L'otra categoreia en igls texts da diever. Els cuntegnan fatgs c'ign sa cumprovar a c'en an amprema lingia qua par infurmar ad explitgear.

Igls differents texts ins pò parteir an dus categorias. L'amprema categoria cumpeglia la litteratura. Chegl èn istorgias inventadas tgi neschan dalla fantascheia d'en'autoura u d'en autour ed on la fegnameira da diverteir e fascinar. L'otra categoria èn igls texts d'adiever. Els cuntignan fatgs tg'ins pò cumprovar ed on an amprema lengia la funcziun d'infurmar e declarar.

Ils differents texts as po partir aint in duos categorias. La prüma categoria cumpiglia la litteratura. Que sun istorgias inventedas chi naschan da la fantasia d'üna autura u d'ün autur ed haun il böt da divertir e fasciner. L'otra categoria sun ils texts d'adöver. Els cuntegnan fats cha's po cumpruver ed haun in prüma lingia la funcziun d'infurmer e declarer.

Ils differents texts as poja partir aint in duos categorias. La prüma categoria cumpiglia la litteratura. Quai sun istorgias inventadas chi naschan da la fantasia d'üna autura o d'ün autur ed han il böt da divertir e fascinar. Tschella categoria sun ils texts d'adöver. Els cuntegnan fats chi's po cumprovar ed han in prüma lingia la funcziun d'infuormar e declerar.


f) Tgei autras sorts da text da diever anflas ti en ina gasetta dil di? Sfeglia aunc ina ga la gasetta e noda silmeins duas.

f) Tge otras sorts da text da diever tgatas tei an egna giaseta digl gi? Sfiglia ànc egn'ea tras la giaseta a noda seglmains duas.

f) Tge otras sorts da text d'adiever cattas te an gasettas digl de? Sfiglia anc eneda la gasetta e noda aglmanc dus.

f) Che otras sorts da text d'adöver chattast tü in giazettas dal di? Sföglia aunch'üna vouta la giazetta e nota almain duos sorts da text.

f) Che otras sorts da text d'adöver chattast tü in gazettas dal di? Sföglia amo üna jada la gazetta e nota almain duos sorts da text.


g) Pertgei fa ei segir senn da leger mintga di la gasetta? Noda duas raschuns.

g) Partge fa'gl sen da liger mintga gi la giaseta? Noda duas raschùns.

g) Pertge fògl per franc senn da liger mintga de la gasetta? Noda dus raschungs.

g) Perche fo que sen da ler mincha di la giazetta? Nota duos radschuns.

g) Perche faja sen da leger mincha di la gazetta? Nota duos radschuns.


a) Igl artechel da gasetta ei segir la sort da text da diever, culla quala nus vegnin confruntai il pli savens. Pren ina gasetta actuala, taglia ora in artechel (ni ina part da quel) che plai a ti e tacca el sutvart. Fai silsuenter ils pensums.

a) Igl artetgel da giaseta e siir la sort da text da diever, cun la quala nus vagnagn confruntos igl ple savens. Prenda egna giaseta actuala, taglia or egn artetgel (near egna part da quel) ca ple a tgei a tatga aint el. Fe suainter las leztgas.

a) Igl artetgel da gasetta è per franc la sort da text d'adiever, cun la quala nous nign confruntos igl pi savens. Peglia ena gasetta actuala, taglia or en artetgel tgi at plai (u ena part da chel) ed igl tatga aint cò sotvart. Fò alloura igls exercezis.

a) L'artichel da giazetta es sainza dubi la sort da text d'adöver, cun la quela nus gnins confruntos il pü suvenz. Piglia üna giazetta actuela, taglia our ün artichel chi't plescha (u üna part da quel) e tacha'l aint cò suotvart. Fo alura las lezchas.

a) L'artichel da gazetta es sainza dubi la sort da text d'adöver, culla quala nus gnin confruntats il plü suvent. Piglia üna gazetta actuala, taglia oura ün artichel chi't plascha (o üna part da quel) e tacha'l aint quia suotvart. Fa lura las lezchas.


1. Per l'entschatta d'uost encurin nus in graficher/ina graficra per nossa filiala a Sedrun. Sche Ti has slontsch e lavuras bugen en in team innovativ, eis Ti tier nus el dretg liug. Interessaus/interessada?

1. Par l'antscheata d'avust ancuragn nus egn graficer/egna graficra par la nossa filiala ad Andeer. Scha Tei âs schlàntsch a lavuras bugent an egn team inovativ, es Tei tier nus agl dretg liac.

1. Per l'antschatta d'avost tschartgainsa en graficher / ena graficra per la nossa filiala a Savognin. Schi te ast schlantsch e lavouras gugent ainten en team innovativ, ist te tar nous aint igl dretg li. Interesso/interessada?

1. Per il principi avuost tscherchains nus ad ün grafiker/üna graficra per nossa filiela a Samedan. Scha Tü est iniziativ/iniziativa e lavurast gugent in ün team innovativ, est Tü tar nus al dret lö. Interesso/interesseda?

1. Pel principi avuost tscherchain nus ad ün grafiker/üna graficra per nossa filiala a Samedan. Scha Tü est iniziativ/iniziativa e lavurast jent in ün team innovativ, est Tü pro nus al dret lö. Interessà/interessada?


• Tgeininas legis vus il pli bugen per divertiment?

• Tgenegnas ligez vus igl ple bugent par divertimaint?

2. Tgenegnas ligez vous igl pi gugent per divertimaint?

• Che sorts da text legiais vus il pü gugent?

• Che sorts da text legiais vus il plü jent?


d) Tgei sorts da texts legias ti savens e cun gust? Colurescha ils caums dalla tabella sut a) tenor tia preferientscha (verd=legel jeu savens, mellen=legel jeu mintgaton).

d) Tge sorts da texts ligias tei savens a cun gust? Calurescha igls spazis da la tabela sut a) tanor la tia preferientscha (verd=lig jou savens, melen=lig jou mintgatànt).

d) Tge sorts da text ligias te savens e cun gost? Colurescha las sorts da text ainten la salata da bustabs sot a) tenor la tia preferientscha (verd = ligia savens,

d) Che sorts da text legiast tü suvenz e cun gust? Culurescha las sorts da text illa salata da custabs suot a) tenor tia preferenza (verd=leg eau suvenz, mellan=leg eau minchataunt).

d) Che sorts da text legiast tü suvent e cun gust? Culurischa las sorts da text illa salata da custabs suot a) tenor tia preferenza (verd=leg eu suvent, gelg=leg eu minchatant).


f) Discutei en classa las damondas sutvart.

f) Discutad an classa las amparadas sutvart.


8. Quei fan ins agl ur ni sin in fegl, sch'ins less buc emblidar enzatgei.

9. Quegl fan'ign agl ur near sen egn figl, sch'ign less betg amblidar anzatge.

8. Schi te stost screiver ena versiun curta dad en'istorgia, è chegl ena ...

6. In quella chattast tü üna pruna noviteds ed infurmaziuns.

6. In quella chattast tü üna pruna novitats ed infuormaziuns.


6. Quei ei in plaid ch'il plevon fa la dumengia en baselgia.

7. Quegl e egn pled c'igl pardicànt fa la dumeingia an baselgia.

6. En codesch fitg persunal, aint igl qual te descreivas igls ties patratgs ed igls evenimaints tgi te ast passanto.

4. Scha tü stust scriver üna versiun cuorta dad ün'istorgia, es que ün ...

4. Scha tü stoust scriver üna versiun cuorta dad ün'istorgia, es quai ün ...


e) Tgei sorts da texts vegns ti da scriver bein? Elegia quellas treis che ti formuleschas il pli tgunsch e noda ellas els caums sutvart.

e) Tge sorts da texts sas tei scriver bagn? Tschearna quellas tres ca tei formuleschas igl ple tgientsch a noda ellas an las spartas sutvart.

e) Tge sorts da text sast te screiver bagn? Tscherna chellas treis tgi at paran las pi simplas per formular e las noda ainten las colonnas sotvart.

e) Che sorts da text sest tü scriver bain? Tscherna quellas trais chi't peran las pü simplas per formuler e not'las illas culuonnas suotvart.

e) Che sorts da text sast tü scriver bain? Tscherna quellas trais chi't paran las plü simplas per formular e tillas nota illas culuonnas suotvart.


• En tgei professiuns vegnan ins confruntaus plitost cun litteratura, en tgeininas plitost cun texts da diever?

• An tge professiùns vean ign confrunto pletost cun literatura, an tgenegnas pletost cun texts da diever?

5. An tge mastiers ins vign confrunto pitost cun litteratura, an tgenegns pitost cun texts d’adiever?

• In che misters as vain confrunto pütost cun litteratura, in chenüns pütost cun texts d'adöver?

• In che mansters as vaina confruntà plüchöntsch cun litteratura, in chenüns plüchöntsch cun texts d'adöver?


Legia il text informativ e fai silsuenter ils pensums sutvart.

Ligia igl text infurmativ a fe suainter las leztgas.

Ligia igl text infurmativ e fò alloura igls exercezis sotvart.

Legia il text infurmativ e fo alura las lezchas suotvart.

Legia il text infuormativ e fa lura las lezchas suotvart.


b) Scriva sper la salata da bustabs sin pagina 47 in'atgna sort da text.

b) Scriva sper la salata da bustabs egn'atgna sort da texts.

b) Noda cò sotvart anc en'atgna sort da text.

b) Nota cò suotvart auncha ün'egna sort da text.

b) Nota quia suotvart amo ün'aigna sort da text.


b) Rimnei ussa en classa criteris per buns texts e nudei quels el mindmap.

b) Rimnad uss an classa criteris par bùns texts a nudad quels agl mindmap.

b) Rimne an classa criteris per bungs texts ed igls nude giusot.

b) Ramassè uossa in classa criteris per buns texts e notè quels illa mindmap.

b) Ramassai uossa in classa criteris per buns texts e notai quels illa mindmap.


a) Luvrei en duas gruppas. Ina gruppa s'occupa cun text A e l'autra cun text B. Ton text A sco era text B ein vegni premiai alla concurrenza dalla Plima d'aur/Pledpierla. Mei alla tscherca dallas qualitads da quels texts. Dat ei era aspects en quels texts ch'ins savess optimar? Nudei vossas ponderaziuns sin in fegl separau.

a) Luvrad an duas grupas. Egna grupa s'ocupescha cugl text A a tschella cugl text B. Tànt igl text A sco igl text B en vagnieus premios a la concurenza Plima d'aur/Pledpierla. Dat igl ear aspects an que text c'ign savess optimar? Nudad las vossas ponderaziùns sen egn figl separo.

a) Luvre an dus gruppas. Ena gruppa s'occupescha digl text A e l'otra digl text B. Tant text A scu er text B èn nias premiias alla concurrenza dalla Plima d'aur/Pledpierla. Ge allas tschertga dallas qualitads da chels texts. Dattigl er tgossas tg'ins savess optimar? Nude las vossas ponderaziuns sen en figl separo.

a) Lavurè in duos gruppas. Üna gruppa s'occupa dal text A e l'otra dal text B. Taunt il text A scu il text B sun gnieus premios a la concurrenza da la Plema d'aur/Pledpierla. Do que eir in quists texts aspets cha's pudess optimer? Notè vossas ponderaziuns sün ün fögl separo.

a) Lavurai in duos gruppas. Üna gruppa s'occupa dal text A e tschella dal text B. Tant il text A sco il text B sun gnüts premiats a la concurrenza da la Plema d'aur/Pledpierla. Daja eir in quists texts aspets chi's pudess optimar? Notai vossas ponderaziuns sün ün fögl separà.


Tgei qualitads han texts victurs? Lein s'approfundar en dus texts ed anflar rispostas.

Tge qualitads ân texts victurs? Lagn saprofundar an dus texts a catar raspostas.

Tge qualitads on texts premiias? Varda dus texts an detagl e rasponda allas dumondas.

Che qualiteds haun texts premios? Laschè'ns approfundir in duos texts per chatter respostas.

Che qualitats han texts premiats? Ans approfundin in duos texts per chattar respostas.


3. Duront il sgol planiv stenda igl utschi sias alas senza far ir ellas. Per sesalzar nezegia el l'aria caulda.

3. Durànt igl sgol planiv stenda igl utschi las sias alas sainza far ir ellas. Par s'ulzar nizegia el l'aria tgòlda.

3. Durant igl sgol planeiv stenda igl utschel las sias alas sainza las far eir. Per sa dulzar nizegia el l’aria tgoda.

3. Düraunt il svoul planiv stenda l'utschè sias elas, sainza las fer ir. Per ir ad ot profita el da l'ajer chod.

3. Dürant il svoul planiv stenda l'utschè sias alas, sainza tillas far ir. Per ir ad ot profita el da l'ajer chod.


il pli spert utschi sin distanzas liungas

igl ple speart utschi sen distànzas lùngas

igl pi spert utschel sen distanzas lungas

il pü svelt utschè sün distanzas lungias

il plü svelt utschè sün distanzas lungas


Era la frequenza dallas battidas dall'ala ha buc influenza silla spertadad dil sgol. Colibris han ina frequenza da 50 tochen 80 battidas la secunda, il pasler 12 tochen 13, ferton ch'il corv batta mo 3 tochen 4 gadas la secunda e la cigogna schizun mo duas gadas. Il record da 200 battidas dall'ala per secunda contonscha il colibri, cura ch'el vul impressiunar las femellas.

Ear la frequenza digls sbat da las alas â betg influenza sen la speartadad digl sgol. Colibris ân egna frequenza da 50 antocen 80 sbats la secunda, igl pasler 12 antocen 13, dantànt c'igl corv sbata me 3 antocen 4 geadas la secunda a la zigogna schizund me duas geadas. Igl record da 200 sbats da las alas par secunda cuntànscha igl colibri cur c'el vut impressiunar las femnetas.

Er la frequenza digls sbats d'ala ò nign'influenza sen la spertezza digl sgol. Colibris on ena frequenza da 50 anfignen 80 sbats la secunda, igl pasler 12 anfignen 13, dantant tg'igl corv batta las sias alas angal 3 anfignen 4 gedas la secunda e la cicogna perfign angal dus gedas. Igl record da 200 sbats la secunda contanscha igl colibri, cura tg'el vot far impressiun allas femnas.

Eir la frequenza da las battidas d'elas nun ho üngün'influenza sülla sveltezza dal svoul. Colibris haun üna frequenza da 50 fin 80 battidas la secunda, il pasler da 12 fin 13, intaunt ch'el sbatta sias elas be 3 fin 4 voutas la secunda e la cicogna perfin be duos voutas. (vzair 'Noss utschels' 2, p. 5 e 6). Il record da 200 battidas d'elas la secunda ragiundscha il colibri, cur ch'el voul fer impreschiun a las femninas.

Eir la frequenza da las battüdas da las alas nun ha ingün'influenza sülla sveltezza dal svoul. Colibris han üna frequenza da 50 fin 80 battüdas la secunda, il pasler da 12 fin 13, intant ch'el sbatta sias alas be 3 fin 4 jadas la secunda e la cicogna perfin be duos jadas. (guarda 'Noss utschels' 2, p. 5 e 6). Il record da 200 battüdas da las alas la secunda ragiundscha il colibri, cur ch'el voul far impreschiun a las femninas.


2. Il sgol da remar ei la pli strentga moda da sgular. Igl utschi batta si e giu las alas per sesalzar.

2. Igl sgol da remar e la ple stantusa moda da sgular. Igl utschi sbata sei a giou las alas par s'ulzar.

2. Igl <strong>sgol da remar </strong>è la pi strantga moda da sgular. Igl utschel batta se e giu las alas per sa dulzar.

2. Il svoul remblant es il pü stantusa da tuots. L'utschè stu sbatter svelt las elas per ir ad ot.

2. Il svoul remblant es il plü stantus da tuots. L'utschè sto sbatter svelt las alas per ir ad ot.


Da tut ils animals sil mund contonschan ils utschals las pli aultas spertadads. Per regla han els denton duas spertadads: ina normala (quasi pil mintgadi) ed ina spertadad aulta per situaziuns extraordinarias. Ella tabella anflas ti tut las informaziuns.

Utscheals en betga me igls ple spearts animals segl mund, els faszineschan ear cun otras habilitads. Colibris san par exaimpel sgular anavos a l'irundeala sa easser antocen 10 mains cunstàntameing an l'aria. Igl dat utscheals ca fan loopings near saltos an l'aria – semplameing par spir plascher near par impressiunar las femnetas.

Da tot igls animals segl mond contanschan igls utschels las pi grondas spertadads. Per regla on els dantant dus spertadads: ena normala (quasi pigl mintgade) ed ena spertadad gronda per situaziuns extraordinarias. Ainten la tabella cattas te tot las infurmaziuns.

Utschels nu sun be las pü sveltas bes-chas dal muond, els fascineschan eir cun otras abiliteds. Colibris saun per exaimpel svuler inavous, la randulina po rester fin a 10 mais aint i'l ajer, sainza as placher. A do utschels chi faun loopings u saltos i'l ajer – da spür plaschair u eir per fer impreschiun a las femninas.

Utschels nu sun be las plü sveltas bes-chas dal muond, els fascineschan eir cun otras abiltats. Colibris san per exaimpel svolar inavo, la randulina po restar fin a 10 mais aint il ajer, sainza as plachar. I dà utschels chi fan loopings o saltos i'l ajer – da spür plaschair o eir per far impreschiun a las femninas.


igl ple speart utschi agl sgol prezipito

igl pi spert utschel aint igl sgol precipito

il plü svelt utschè i'l svoul  precipità


1. Duront il sgol precipitau tegnan ils utschals las alas encunter il tgierp e schulan tut agradgiu sin lur preda.

1. Durànt igl sgol prezipito tegnan igls utscheals las alas ancunter igl tgierp a schivlan tut adretggiou sen lur preda.

1. Durant igl sgol precipito tignan igls utschels las alas cunter igl corp e crodan tot adretggiu sen lour preda.

1. Düraunt il svoul precipito tegnan ils utschels las elas cunter il corp e svoulan scu frizzas dret giò sün lur prejas.

1. Dürant il svoul precipità tegnan ils utschels las alas cunter il corp e svoulan sco frizzas gualiv giò sün lur prajas.


il pli spert utschi sin distanzas cuortas

igl ple speart utschi sen distànzas curtas

igl pi spert utschel sen distanzas curtas

il pü svelt utschè sün   distanzas cuortas

il plü svelt utschè sün   distanzas cuortas


Quels utschals han ils records da spertadad.

Quels utscheals ân igls records da speartadad.

Chels utschels on igls records da spertezza.

Quists utschels haun ils records da sveltezza.

Quists utschels han ils records da sveltezza.


Interessantamein selai la spertadad dad in utschi buc indicar tenor sia grondezia. Utschals pigns sco ils colibris ein per part da viadi cul medem tempo sco andas grondas.

Interessàntameing salascha la speartadad dad egn utschi betg inditgear tanor la sia grandeztga. Utscheals pintgs sco igls colibris en par part an vieadi cugl madem tempo sco andas gràndas.

Interessant è tgi la spertezza d'en utschel dependa betg dalla sia grondezza. Utschels pitschens scu igls colibris sgolan per part schi spert scu andas grondas.

Interessant es cha la sveltezza d'ün utschè nu dependa da sia grandezza. Utschels pitschens scu ils colibris svoulan per part uschè svelt scu andas grandas.

Interessant es cha la sveltezza d'ün utschè nu dependa da sia grondezza. Utschels pitschens sco ils colibris svoulan per part uschè svelt sco andas grondas.


sagond spert utschel aint igl sgol precipito

il seguond svelt utschè i'l svoul precipito

il seguond svelt utschè i'l svoul precipità


4. Era duront il sgol a vela stenda igl utschi semplamein sias alas senza far ir quellas.

4. Ear durànt igl sgol a vela stenda igl utschi semplameing las sias alas sainza far ir quellas.

4. Er durant igl sgol a vel stenda igl utschel simplamaintg las sias alas sainza las far eir.

4. Eir düraunt il svoul a vela stenda l'utschè simplamaing sias elas, sainza las fer ir.

4. Eir dürant il svoul a vela stenda l'utschè simplamaing sias alas, sainza tillas far ir.


terz spert utschel aint igl sgol precipito

il terz svelt utschè i'l svoul  precipito

il terz svelt utschè i'l svoul  precipità


Co ei quei ussa cul pli spert utschi? Legia attentamein il text da diever. Siara silsuenter il cudisch e dai risposta allas damondas che la scolasta dat a ti.

Co e quegl ussa cugl ple speart utschi? Ligia atentameing igl text. Seara suainter igl cudesch a raspunda las amparadas ca la surmestra dat a tgei.

Scu è chegl ossa cugl utschel igl pi spert? Ligia igl text d'adiever cun attenziun. Sera siva igl codesch e rasponda allas dumondas digl scolast.

Cu es que cul pü svelt utschè? Legia il text cun attenziun. Serra alura il cudesch e respuonda a las dumandas da la magistra.

Co es quai cul plü svelt utschè? Legia il text cun attenziun. Serra lura il cudesch e respuonda a las dumondas da la magistra.


b) Noda sill'emprema pagina dil minibook treis cussegls dils profis che paran a ti ils pli impurtonts e quels che ti vul tener endamen.

b) Noda sen l'amprema pagina digl mini-book tres cunzegls digls profis ca paran a tgei igls ple impurtànts a quels ca tei vol taner andamaint.

b) Noda sen l'amprema pagina digl minibook treis cunsegls da profis tg'at paran impurtants e tals tgi te vot tigneir andamaint.

b) Nota sülla prüma pagina dal minibook trais cussagls dals profis chi't peran ils pü importants e quels cha tü voust tgnair adimmaint.

b) Nota sülla prüma pagina dal minibook trais cussagls dals profis chi't paran ils plü importants e quels cha tü voust tgnair adimmaint.


c) Il minibook che ti empleneschas duront quell'unitad fa – sper tiu text final – part dil giudicament.

c) Igl mini-book ca tei âs amplanieu or durànt quell'unitad fa – sper igl tieus text final – part digl giudicat.

c) Igl minibook tgi te amplaneschas durant chell'unitad ed igl text final fon part dalla valetaziun.

c) Il minibook cha tü hest implieu düraunt quist'united fo – sper tieu text finel – part da la valütaziun.

c) Il minibook cha tü hast impli dürant quist'unità fa – sper teis text final – part da la valütaziun.


a) Taglia ora il minibook e faulda el tenor l'instrucziun sil model.

a) Taglia or igl mini-book a fòlda el tanor l'instrucziùn segl modèl.

a) Taglia or igl minibook ed igl faldescha tenor igl model.

a) Taglia our il minibook e pleja'l tenor l'instrucziun sül model.

a) Taglia oura il minibook e til plaja tenor l'instrucziun sül model.


Creescha in minibook ch'accumpogna tei tras quei capetel. Cun agid dad el sas ti rapportar davart tiu process da scriver.

Creescha egn mini-book c'acumpogna te tras que capetel. Cun agid da quel sas tei raportar davart igl tieus prozess da scriver.

Creescha en minibook tg'at accumpogna tras chel tgapetel. Cun ageid dad el post rapportar davart igl ties process da screiver.

Creescha ün minibook chi t'accumpagna tres quist chapitel. Cun sieu agüd poust tü rapporter davart tieu process da scriver.

Creescha ün minibook chi t'accumpogna tras quist chapitel. Cun seis agüd poust tü rapportar davart teis process da scriver.


• Tgei material drovas ti per saver applicar quellas strategias?

• Tge material dovras tei par saver aplitgear quellas strategeias?

• Tge material dovras te per saveir applitgier chellas strategias?

• Che materiel drouvast tü per savair applicher quellas strategias?

• Che material douvrast tü per savair applichar quellas strategias?


• Co san ins visualisar cuntegns? Fai propostas.

• Co san ign visualisar cuntegns? Fe propostas.

• Scu ins pò visualisar cuntigns? Fò propostas.

• Cu as po visualiser cuntgnieus? Fo propostas.

• Co as poja visualisar cuntgnüts? Fa propostas.


Strategias <strong>aunz </strong>la lectüra:

Strategias <strong>avant </strong>la lectüra:


• Vegnan quellas strategias mo duvradas en scola ni era en auters contexts?

• Vignan quellas strategeias me duvradas an scola near ear an oters contexts?

• Vignan chellas strategias angal duvradas an scola u er an oters contexts?

• Vegnan quellas strategias be druvedas a scoula u eir in oters contexts?

• Vegnan quellas strategias be dovradas a scoula o eir in oters contexts?


• Tge vot deir 'liger a moda diagonala'?

• Che voul dir 'ler in maniera diagonela'?


• Tgei strategias veis vus era gia empruau ora? Cura? En connex cun tgei texts? Cun tgei success?

• Tge strategeias vez vus ear schon ampruvo or? Cura? Cun tge suczess?

• Tge strategias vez vous er gio ampruo da duvrar? Cura? An connex cun tge texts? Cun tge success?

• Che strategias vais vus eir già pruvo our? Cura? In connex cun che texts? Cun che success?

• Che strategias vais vus eir fingià provà oura? Cura? In connex cun che texts? Cun che success?


• Daco eis ei impurtont da capir bein texts da diever? En tgei situaziuns dil mintgadi vegnan ins adina puspei en contact cun texts da diever?

• Partge e'gl impurtànt da capir bagn texts da diever? An tge situaziùns digl mintgagi vean ign adigna puspe an contact cun texts da diever?

• Pertge ègl impurtant d’ancleir bagn texts d'adiever? An tge situaziuns digl mintgade ins vign adegna puspe an contact cun texts d'adiever?

• Perche es que important d'incler bain texts d'adöver? In che situaziuns dal minchadi as vain adüna darcho in contact cun texts d'adöver?

• Perche esa important d'incleger bain texts d'adöver? In che situaziuns dal minchadi as vaina adüna darcheu in contact cun texts d'adöver?


Strategias <strong>davo </strong>la lectüra:


strategias <strong>durant </strong>la lectura:


a) Legia las strategias che ti survegns dalla scolasta e tacca ellas el dretg liug.

a) Ligia las strategeias ca tei surveans da la surmestra a tatga ellas agl dretg liac.

a) Ligia las strategias tgi te survignst digl scolast e las tatga aint igl dretg li.

a) Legia las strategias cha tü survainst da la magistra e tach'las aint al dret lö.

a) Legia las strategias cha tü survainst da la magistra e tillas tacha aint al dret lö.


Per capir bein in text da diever e tener endamen il cuntegn dat ei enzaconts agids. Legia las informaziuns sutvart e fai ils pensums.

Par capir bagn egn text da diever a par taner andamaint igl cuntegn dat igl anzaquànts agids. Ligia las infurmaziùns a fe las leztgas.

Per tgapeir bagn en text d'adiever e tigneir andamaint igl cuntign dattigl varsaquants ageids. Ligia las infurmaziuns sotvart e fò igls exercezis.

Per incler ün text d'adöver e tgnair adimmaint il cuntgnieu do que ün pêr agüds. Legia las infurmaziuns suotvart e fo las lezchas.

Per incleger ün text d'adöver e tgnair adimmaint il cuntgnü daja ün pêr agüds. Legia las infuormaziuns suotvart e fa las lezchas.


• Fai ina rangaziun cullas treis strategias ch'ein tenor tei las pli effectivas. Cumpareglia cun tiu vischin.

• Fe egna rangaziùn cun las tres strategeias c'en tanor te las ple efectivas. Cumpareglia cugl tieus vaschegn.

• Fò ena rangaziun cun las treis strategias tgi èn tenor tè las pi effectivas. Las cumpareglia cun la tia vaschigna u igl ties vaschign.

• Fo üna rangaziun cullas trais strategias chi sun tenor te las pü effectivas. Conguela cun tieu chantunais u tia chantunaisa.

• Fa üna rangaziun cullas trais strategias chi sun tenor tai las plü effectivas. Conguala cun teis vaschin o tia vaschina.


b) Discutei las suandontas damondas en classa.

b) Discutad las savundàntas amparadas an classa.

b) Discute las suandontas dumondas an classa.

b) Discutè las seguaintas dumandas in classa.

b) Discutai las seguaintas dumondas in classa.


Tgei constat? Fai la crusch el dretg liug.

Tge cunstat? Fe la crusch agl dretg liac.

Tge è correct? Fò la crousch aint igl dretg li.


d) Evaluescha quella secunda runda cun dar risposta allas damondas.

d) Evaluescha quella savunda runda cun raspunder las amparadas.

e) Evaluescha chesta sagonda runda cun dar rasposta allas dumondas.

d) Evaluescha quista seguonda runda cun der resposta a las dumandas.

d) Evaluescha quista seguonda runda cun dar resposta a las dumondas.


In text da diever ei ina historia inventada.

Egn text da diever e egn'istorgia invantada.

En text d'adiever è en'istorgia inventada.

Ün text d'adöver es ün'istorgia inventeda.

Ün text d'adöver es ün'istorgia inventada.


Con bein has ti capiu il text duront l'emprema runda, con bein duront la secunda runda? Noda el spectrum dad 0 tochen 10 ils resultats cun duas differentas colurs.

Quànt bagn âs tei capieu igl text durànt l'amprema runda, quànt bagn durànt la savunda runda? Noda agl spectrum da 0 antocen 10 igls resultats cun duas diferaintas calurs.

Quant bagn ast te tgapia igl text durant l'amprema runda, quant bagn durant la sagonda runda? Varda igls ties dus cedels e noda igls resultats cun dus differentas calours.

Quaunt bain hest tü inclet il text düraunt la prüma runda, quaunt bain düraunt la seguonda runda? Nota i'l spectrum da 0 fin 10 ils resultats cun duos differentas culuors.

Quant bain hast tü inclet il text dürant la prüma runda, quant bain dürant la seguonda runda? Nota i'l spectrum da 0 fin 10 ils resultats cun duos differentas culurs.


In text che descriva co ins fa ina petta da nuschs ei era in text da diever.

Egn text ca descriva co ign fa egna turta da nuschs e ear egn text da diever.

En text tgi descreiva, scu tg'ins fò ena turta da nouschs è er en text d'adiever.

Ün text chi descriva, cu cha's fo üna tuorta da nuschs es eir ün text d'adöver.

Ün text chi descriva, co chi's fa üna tuorta da nuschs es eir ün text d'adöver.


Texts litterars vegnan cunzun legi ell'instrucziun da lungatg, els ulteriurs roms da scola legin nus cunzun texts da diever.

Texts literars vignan cunzund ligieus an l'instrucziùn da lungatg, agls ulteriurs roms da scola ligiagn nus cunzund texts da diever.

Texts litterars vignan ligias surtot ainten l'instrucziun da lungatg, aint igls oters roms da scola ligiainsa cunzont texts d'adiever.

Texts litterars vegnan lets surtuot ill'instrucziun da lingua, i'ls oters rams da scoula legiains nus impustüt texts d'adöver.

Texts litterars vegnan lets surtuot ill'instrucziun da lingua, i'ls oters roms da scoula legiain nus impustüt texts d'adöver.


Visualisaziuns ein in sustegn per saver s'imaginar meglier il cuntegn d'in text.

Visualisaziùns en egn sustegn par saver s'imaginar miglier igl cuntegn d'egn text.

Visualisaziuns èn en sustign per saveir imaginar migler igl cuntign d'en text.

Visualisaziuns güdan a s'imaginer meglder il cuntgnieu d'ün text.

Visualisaziuns güdan a s'imaginar meglder il cuntgnü d'ün text.


Tgei strategia che ti has buc eligiu havess era saviu gidar? Daco?

Tge strategeia ca tei âs betga tscharnieu vess ear savieu gidar? Partge?

Tge strategia tgi te ast betg tscharnia vess er pudia gidar? Pertge?

Che strategia cha tü nun hest tschernieu vess eir pudieu güder? Perche?

Che strategia cha tü nun hast tschernü vess eir pudü güdar? Perche?


Tgei strategia ha gidau tei il pli fetg e daco gest quella?

Tge strategeia â gido a tgei igl ple fetg a partge gest quella?

Tge strategia è stada igl pi grond ageid e pertge gist chella?

Che strategia es steda il pü grand agüd e perche güst quella?

Che strategia es statta il plü grond agüd e perche güsta quella?


Igl ei buc ideal da far ina resumaziun d'in text da diever, cunquei che resumaziuns focusseschan sils detagls.

Igl e betg ideal da far egna resumaziùn d'egn text da diever, cunquegl ca resumaziùns focusseschan segls detagls.

Igl è betg ideal da far ena resumaziun d'en text d'adiever, damai tgi resumaziuns cuntignan detagls.

A nun es ideel da fer ün riassunt d'ün text d'adöver, cunque cha riassunts cuntegnan detagls.

I nun es ideal da far ün riassunt d'ün text d'adöver, cunquai cha riassunts cuntegnan detagls.


Sutlingiar quei ch'ins ha buca capiu ei ina strategia che gida da localisar ils problems.

Sutlignear quegl c'ign â betga capieu e egna strategeia ca gida da localisar igls problems.

Sottastritgier chegl tg'ins ò betg ancletg è ena strategia tgi geida a scuvreir, noua tg'ins ò en problem da tgapeir.

Suottastricher que cha nu s'ho inclet es üna strategia chi güda a chatter our, inua cha s'ho ün problem d'incletta.

Suottastrichar quai chi nu s'ha inclet es üna strategia chi güda a chattar oura, ingio chi s'ha ün problem d'incletta.


a) Elegia da mintga part (avon, duront, suenter) silmeins ina strategia che para a ti la pli efficienta per quei text. Noda sutvart las strategias che ti applicheschas.

a) Tschearna da mintga part (avànt, durànt, suainter) seglmains egna strategeia ca para a tgei la ple efiziainta par que text. Noda las strategeias ca tei aplitgeschas.

a) Tscherna da mintga part (avant, durant u siva la lectura) aglmanc ena strategia tgi at para la pi effiziainta per chel text. Noda sotvart las strategias tgi te dovras.

a) Tscherna da mincha part (aunz, düraunt, zieva la lectüra) almain üna strategia chi't pera la pü efficiainta per quist text. Nota suotvart las strategias cha tü drouvast.

a) Tscherna da mincha part (avant, dürant, davo la lectüra) almain üna strategia chi't para la plü efficiainta per quist text. Nota suotvart las strategias cha tü douvrast.


Avon che leger in text da diever fa ei senn da survegnir ina survesta davart il cuntegn dil text.

Avànt ca liger egn text da diever fa'gl sen da survagnir egna survesta davart igl cuntegn digl text.

Avant tgi liger en text d'adiever fògl senn da survagneir ena survista davart igl cuntign digl text.

Aunz cu ler ün text d'adöver fo que sen da survgnir üna survista dal cuntgnieu dal text.

Avant co leger ün text d'adöver, faja sen da surgnir üna survista dal cuntgnü dal text.


Leger a moda diagonala vul dir ch'ins legia mo ils plaids ch'ein screts ella diagonala.

Liger a moda diagonala vut gir c'ign ligia me igls pleds c'en screts an la diagonala.

Liger an maniera diagonala vot deir tg'ins ligia angal igls pleds tgi èn scretgs ainten la diagonala.

Ler in maniera diagonela voul dir cha's legia be ils pleds chi sun scrits illa diagonela.

Leger in möd diagonal voul dir chi's legia be ils pleds chi sun scrits illa diagonala.


c) Rispunda aunc ina ga allas damondas dil test.

c) Raspunda ànc egn'eada las amparadas digl test.

d) Rasponda anc eneda allas dumondas digl test.

c) Respuonda aunch'üna vouta a las dumandas dal test.

c) Respuonda amo üna jada a las dumondas dal test.


Ei dat strategias ch'ein idealas d'applicar avon il leger ed autras duront e suenter il leger.

Igl dat strategeias c'en idealas d'aplitgear avànt ca liger ad otras durànt a suainter liger igls texts.

I dat strategias tgi èn idealas d'applitgier avant la lectura ed otras durant e siva la lectura.

A do strategias chi sun ideelas d'applicher aunz la lectüra ed otras düraunt e zieva la lectüra.

I dà strategias chi sun idealas d'applichar avant la lectüra ed otras dürant e davo la lectüra.


Igl intent principal d'in text da diever ei da delectar e fascinar.

Igl intent prinzipal d'egn text da diever e da delectar a da faszinar.

Igl intent principal d'en text d'adiever è da diverteir e fascinar.

L'intent principel d'ün text d'adöver es da divertir e fasciner.

L'intent principal d'ün text d'adöver es da divertir e fascinar.


Ils plaids-clav d'in text han num plaids-clav, perquei ch'els ein simbolicamein las clavs per la capientscha dil text.

Igls pleds-clav d'egn text ân num pleds-clav, parquegl c'els en simbolicameing las clavs par la capientscha digl text.

Igls pleds-clav d'en text on nom uscheia, perchegl tg'els èn simbolicamaintg las clavs per la tgapientscha digl text.

Ils pleds d'clev d'ün text haun nom uschè, perque ch'els sun simbolicamaing las clevs per l'incletta dal text.

Ils pleds d'clav d'ün text han nom uschè, perquai ch'els sun simbolicamaing las clavs per l'incletta dal text.


Legia aunc ina ga il text davart ils utschals ils pli sperts. Fai quella gada diever dallas strategias.

Ligia ànc egn'eada igl text davart igls utscheals igls ple spearts. Fe quella geada diever da las strategeias.

Ligia anc eneda igl text davart igls utschels igls pi sperts. Fò chesta geda adiever dallas strategias.

Legia aunch'üna vouta il text davart ils utschels ils pü svelts. Fo quista vouta adöver da las strategias.

Legia amo üna jada il text davart ils utschels ils plü svelts. Fa quista jada adöver da las strategias.


b) Legia ussa il text cun applicar las strategias survart.

b) Ligia uss igl text cun aplitgear quellas strategeias.

b) Ligia ossa igl text cun duvrar las strategias survart.

b) Legia uossa il text cun druver las strategias survart.

b) Legia uossa il text cun dovrar las strategias survart.


In process consista adina da differents pass da lavur. Pertgei eis ei impurtont da far atras tut ils pass da lavur e da buca sursiglir in?

Egn prozess cunsista adigna da diferaints pass da lavur. Partge e'gl impurtànt da far tras tut igls pass da lavur a da betga sursaglir egn?

En process consista adegna da differents pass da lavour. Pertge ègl impurtant da far tot igls pass da lavour e da betg sursagleir egn?

Ün process da scriver consista adüna da differents pass da lavur. Perche es que important da fer tuot ils pass da lavur e da nu sursaglir ün?

Ün process da scriver consista adüna da differents pass da lavur. Perche esa important da far tuot ils pass da lavur e da nu sursaglir ün?


Tgei pass dil process da scriver ei tenor vies manegiar il pli interessant e creativ? Tgeinin il pli difficil e tgeinin drova il pli bia temps?

Tge pass digl prozess da scriver e tanor igl voss meni igl ple interessànt a creativ? Tgenegn e igl ple difizil a tgenegn dovra igl ple blear tains?

Che pass dal process da scriver es a vos avis il pü interessant e creativ? Chenün il pü difficil e chenün drouva il pü bger temp?

Che pass dal process da scriver es a vos avis il plü interessant e creativ? Chenün il plü difficil e chenün douvra il plü bler temp?